ЎЗБЕКИСТОН РЕСПУБЛИКАСИ ОЛИЙ СУДИБУГУН САЙЛОВЧИ ҲАМ АВВАЛГИДАЙ ЭМАС from\nБУГУН САЙЛОВЧИ ҲАМ АВВАЛГИДАЙ ЭМАС\nСайлов қонунчилигини бузганлик учун қандай жавобгарлик белгиланган? Сайлов ҳуқуқи бузилса, кимга, қаерга ва қандай тартибда мурожаат қилиш керак?\nБу каби саволларга жавоб топиш тобора яқинлашиб келаётган Олий Мажлис Қонунчилик палатаси ҳамда халқ депутатлари маҳаллий Кенгашларига бўлиб ўтадиган сайловлар олдидан ниҳоятда муҳим.\nЎзбекистон Республикаси Олий судида мамлакатимиз маъмурий судлари судьялари учун сайлов низоларини ҳал этиш масалалари юзасидан бўлиб ўтган семинар-тренингда айни фикрлар алоҳида қайд этилди.\nТадбир Ўзбекистон Республикаси Марказий сайлов комиссияси, Европада хавфсизлик ва ҳамкорлик ташкилотининг (ЕХҲТ) Ўзбекистондаги лойиҳалари координатори томонидан Ўзбекистон Республикаси Олий суди билан ҳамкорликда ташкил этилди.\nВидеоконференцалоқа тарзида ўтказилган семинар-тренинг барча вилоятларда фаолият олиб бораётган маъмурий судлар судьяларини қамраб олди.\nМолдова давлат университети профессори, Молдова Республикаси Марказий сайлов комиссиясининг собиқ аъзоси Юрие Чокан ва Молдова Республикаси Марказий сайлов комиссияси аъзоси Вадим Филипов мулоқотларнинг асосий иштирокчиси бўлди.\nЭксперт Ю. Чокан фикрича, сайловларнинг очиқ, шаффоф тарзда ўтказилиши сайлов жараёнларига ҳақиқий баҳо беришда асосий омил саналади. Мазкур тамойиллар, ўз навбатида, сайловга оид қонун ҳужжатлари бузилишининг олдини олади. Ўзбекистонда бўлажак сайловларда сайлов қонунчилигини бузиш билан боғлиқ ҳуқуқбузарликлар юзага келмаслигини таъминлаш учун муҳим ҳуқуқий асос бор. Бу, албатта, Сайлов кодексидир. Мазкур кодексда акс этган нормалар сайловларни адолатли, ҳаққоний ўтказиш борасида халқаро стандартларга мос. Шу боис Ўзбекистоннинг Сайлов кодекси халқаро миқёсда ҳар томонлама ижобий баҳоланмоқда.\nЭкспертнинг сўзларига кўра, фуқаролар сайлов ҳуқуқларининг суд ҳимояси ҳақидаги тушунчаларга эга бўлиши катта аҳамиятга эга. Сайловга оид тарғиботларда бу масалага ҳам алоҳида эътибор қаратиш зарур.\n– Сайлов ҳуқуқи фуқароларнинг энг муҳим конституциявий-сиёсий ҳуқуқларидан бири, – деди Тошкент вилояти маъмурий суди судьяси Азизжон Эрназаров. – Уни бевосита ва билвосита чеклашга йўл қўйилмайди. Агар сайлов ҳуқуқи бузилса, сайлов комиссияси, округ сайлов комиссияси, Марказий сайлов комиссияси ёки тўғридан-тўғри маъмурий судларга мурожаат қилиш лозим. Сайлов кодексида сайлов комиссиялари томонидан жисмоний ва юридик шахсларнинг мурожаатларини кўриб чиқиш тартиби батафсил акс этган. Унга кўра, сайлов комиссиялари мурожаатлар бўйича текширувлар ўтказиб, уч кунлик муддатда уларга ёзма жавоблар беради. Сайловга камида олти кун қолганида ёки овоз бериш куни келиб тушган мурожаатларни эса дарҳол кўриб чиқиб, жавоб қайтариши шарт. Мурожаатлар қайдлов дафтарида рўйхатга олиниши лозим. Сайлов комиссиясининг раиси мурожаатни кўриб чиқиш ва унга доир қарор қабул қилиш учун тегишли комиссияни ушбу Кодексда белгиланган муддатларда чақиради ва унинг мажлисини ўтказади. Мажлисга манфаатдор шахслар таклиф этилиши мумкин. Мурожаатни кўриб чиққан сайлов комиссиялари аъзолари уни кўриб чиқиш натижалари ва қабул қилинган қарор тўғрисида мурожаат юборган шахсни хабардор қилиши шарт.\nСайлов комиссияларининг қарорлари устидан шикоят тушса-чи? Уни кўриб чиқиш тартиби қандай?\nМулоқотлар давомида бу масала хусусида ҳам тўхталиб ўтилди. Қайд этилганидек, депутатликка номзодлар кўрсатган сиёсий партиялар органлари, депутатликка номзодлар, ишончли вакиллар, кузатувчилар ва сайловчилар сайлов комиссияларининг қарорлари устидан ушбу қарорлар қабул қилинганидан кейин ўн кун ичида юқори турувчи сайлов комиссиясига ёки судга шикоят қилиши мумкин. Марказий сайлов комиссиясининг қарорлари устидан қарор қабул қилинганидан кейин ўн кун ичида Ўзбекистон Республикаси Олий судига шикоят қилиниши мумкин. Шикоят келиб тушганидан кейин уч кун ичида, сайловга камида олти кун қолганида эса дарҳол кўриб чиқилиши керак. Шикоят берган шахслар шикоятни кўриб чиқишда бевосита иштирок этиш ҳуқуқига эга.\n– Сайлов қонунчилигини бузганлик учун амалдаги қонунларимизда тегишли жавобгарлик белгиланган, – деди Янгийўл тумани маъмурий суди раиси Нурали Жавлиев. – Бу борада қўлланиладиган жавобгарлик чораларидан бири – маъмурий жавобгарлик. Ўзбекистон Республикасининг Маъмурий жавобгарлик тўғрисидаги кодексида «Сайлов ва референдумни ташкил этиш ҳамда ўтказиш соҳасидаги ҳуқуқбузарликлар учун маъмурий жавобгарлик» деб номланган VI-боб мавжуд. Унда сайлов жараёнида содир этилиши мумкин бўлган қонунбузилишлар учун маъмурий жавобгарликни назарда тутувчи нормалар ўз ифодасини топган. Яъни, сайлов комиссиялари фаолиятига аралашиш, комиссия қарорларини ижро этмаслик, номзоднинг, ишончли вакилнинг ёки кузатувчининг ҳуқуқларини бузиш, сайловолди ташвиқоти олиб бориш шартларини бузганлик, сиёсий партиялар ва номзодлар ҳақида атайлаб ёлғон маълумотларни эълон қилиш ва бошқа ҳуқуқбузарликлар учун маъмурий жавобгарлик белгиланган. Маъмурий жавобгарлик субъекти фуқаролар ва мансабдор шахслар бўлиши мумкин.\nЎзбекистонда сайлов тизими фақат қонунчилик нуқтаи назаридан янгиланмади. Зеро, бугун сайловчилар ҳам аввалгидай эмас – уларнинг тафаккури янги, дунёқараши замонавий. Улар бу сиёсий жараёнда иштироки муҳим эканини яхши англайди, сайлаш ва сайланиш ҳуқуқи ҳақида кўпроқ билади. Бир сўз билан айтганда, сайловга бефарқ эмас.\nБуларнинг бари жорий йилнинг 22 декабрь куни Олий Мажлис Қонунчилик палатаси ҳамда халқ депутатлари маҳаллий Кенгашларига бўлиб ўтадиган сайловларда яна бир карра ўз исботини топади. Семинар-тренинг иштирокчилари ана шундай якдил фикрда.\nХозирда сайтда – 299:


Ўзбекистон 22:49 / 15.10.2020 4020\nВазирлик бошқарма бошлиғи Шуҳрат Отажоновнинг Kun.uz’га маълум қилишича, олимлар жамоасидан иборат ҳайъат маъқуллаган лойиҳаларни молиялаштириш ва ишга тушириш чоралари кўрилади.\n«Ишлаб чиқилган лойиҳалардан кўзланган асосий мақсад – табиий офатлар оқибатларини бартараф қилиш ва илмий ечимини таъминлашга республикадаги мавжуд илмий-инновацион салоҳиятни жалб қилишдан иборат.\nТанловга илмий ташкилотлардан, олий таълим муассасаларидан жами 56та лойиҳа келиб тушди. Дастлабки техник экспертиза натижаларига кўра, 32та лойиҳа кейинги босқичга тавсия этилди. Олимлар аввал ўзлари ишлаб чиққан илмий лойиҳалар тақдимотини қилишди.\nБунда асосий йўналишлар – табиий офатлар юз берган ҳудудлардаги флора ва фаунани яхшилашнинг илмий ечимини топиш, ўзгарган тупроқ шароитига мос келадиган ўсимлик турларини аниқлаш, зарарланган тупроқ унумдорлигини тиклаш, гидротехник иншоотлар сейсмик мустаҳкамлигини таъминлашни қамраб олади.\nТабиий офатлар юз берган жойда табиий иқлим шароитлари ҳам ўзгариб кетади. Масалан, сув тошқини бўладиган бўлса, тупроқ таркиби ҳам ўзгаради. Танлов доирасида тақдим қилинган лойиҳаларда бу каби ҳолатларга ечим мавжуд.\nТанловнинг иккинчи босқичи, бу – илмий экспертиза. Унда лойиҳа раҳбари лойиҳасини тақдимот қилиб беради. Тақдимотда 60 фоиздан юқори балл тўпланса, лойиҳа молиялашга тавсия этилади», – дейди Шуҳрат Отажонов.\nТадбирда таъкидланишича, танловга тақдим этилган ҳар бир лойиҳага молиявий экспертиза натижаларига мувофиқ йилига 500 млн сўмдан 1 млрд сўмгача маблағ ажратилади.\nТанловнинг 6та муҳим йўналишлари доирасида жами 16та амалий ёки инновацион лойиҳа ғолиб деб топилади ва илмий фаолиятга оид давлат дастурларига ажратилган маблағлар ҳисобидан молиялаштирилади.\n22:41 / 31.10.2020 632


hidoyat.uz – “Мовароуннаҳр” нашриётининг сайти - Меҳр-оқибат ва мурувват ойи\nМеҳр-оқибат ва мурувват ойи\nБаракотли, фазилатли Рамазон ойи юртимизда меҳмон бўлиб турибди. Рўза тутишнинг киши учун кўп фойдалари бор. Аввало, рўза тутиш билан Аллоҳ таолонинг розилиги топилади. Рўзадор очлик машаққатини жисмида ҳис этади. Натижада, унинг қалбида фақир, мискин ва муҳтож кишиларга нисбатан раҳм-шафқат туйғуси уйғонади. Бу эса, инсонлар ўртасида меҳр-оқибат ришталари боғланишига омил бўлади.\nИмом Ғаззолий рўзанинг фазилати тўғрисида шундай ёзади: "Рўза тутиш жон учун закот, бадан учун риёзат, яхшиликка чорловдир. Рўза инсон учун гуноҳлардан тийилиш, жамият учун ёмонликлардан сақланишдир. Оч баданда қалб бир меъёрда ишлайди, ақл тиниқлашади, кўз равшан тортади. Тўқлик эса дангасалик туғдиради, қалб қўрини ўчиради, зеҳнни ўтмаслаштиради. Кам уйқу ва оз овқат билан қалбларингизга ҳаёт бахш этинг. Шунда қалбларингиз мусаффо бўлади ва тетиклашади".\nБарча улуғларимиз Рамазон ойида аввалгидан-да сахий, ҳар қачонгидан ҳам меҳрибон ва олижаноброқ бўлганлари маълум. Бу муборак ойда, айниқса, Пайғамбаримизнинг (соллаллоҳу алайҳи ва саллам) саховатлари янада зиёда бўлган. Демак, Рамазон ойининг моҳиятида инсонийлик, эзгулик, маънавий поклик фазилатлари мужассам. Бу ой меҳр-оқибат, мурувват ва ҳамжиҳатлик муҳитини янада мустаҳкамлашда муҳим аҳамиятга эга.\nМуҳтарам Юртбошимизнинг шу йил 17 июль куни эълон қилинган "Муборак Рамазон ойини муносиб тарзда ўтказиш тўғрисида"ги қарорларида айнан ана шу фазилатларни янада кучайтиришга алоҳида эътибор қаратилган.\nЮртимизда бу фазилатли ой билан боғлиқ тадбирлар кўтаринки руҳда ва ҳамжиҳатлик билан ўтказилмоқда. Жойлардаги "Меҳрибонлик", "Мурувват", "Саховат" уйларига бориб, уларнинг ҳолидан хабар олиш, моддий ва маънавий кўмак кўрсатиш Ўзбекистон мусулмонлари идорасининг кун тартибига қўйилган долзарб вазифага айланди.\n31 июль куни Тошкент шаҳридаги 1-сон "Мурувват" ногирон болалар уйига Ўзбекистон мусулмонлари идораси раиси, муфтий Усмонхон Алимов ҳазратлари ташриф буюриб, бу масканда тарбияланаётган 305 нафар болаларга Рамазон совғаларини топширдилар. Қалблари хурсандчиликка тўлган болалар ўзларининг миннатдорчиликларини изҳор этиб, шеърлар ўқиб беришди. Тадбир якунида муфтий ҳазратлари бу ерда хизмат қилаётган ходимлар ва меҳрга муҳтож болалар ҳаққига дуо қилдилар. Шунингдек, Тошкентдаги 2-сон "Мурувват" ногирон болалар уйининг 362 нафар тарбияланувчисига, 24-сон "Меҳрибонлик" болалар уйидаги 103 нафар болаларга ҳамда уруш ва меҳнат фахрийлари пансионатидаги 127 нафар кишиларга Рамазон ойи совғалари улашилди.\nМаълумки, Рамазон ойи кишилар учун савоб амалларини йиғиб олиш учун берилган катта имконият. Расулуллоҳ (соллаллоҳу алайҳи ва саллам) марҳамат қиладилар: "Ким хайру саховат қилиб, кийимга муҳтож одамни кийинтириб, хурсанд қилса, Аллоҳ уни жаннат кийимлари билан кийинтиради. Ким бир кишини тўйдирса, жаннат таомларидан насибадор бўлади".\nМуборак рамазон ойининг фазилатли онларида Ўзбекистон мусулмонлари идораси ва унинг жойлардаги жоме масжидлари томонидан ёрдамга муҳтож, кам таъминланган оилаларга беғараз кўмак бериш каби хайрли ишлар амалга оширилишига ҳар қачонгидан ҳам катта аҳамият берилди.\nМуҳаммадназар БОБОБЕК ўғли


Ўзбекистонлик эркак рус хотинидан бешта болани олиб қўйди » Новости Узбекистана сегодня: nuz.uz\nНовости Узбекистана → Оила → Ўзбекистонлик эркак рус хотинидан бешта болани олиб қўйди\n13-04-2017 18:54 0 1080 Рейтинг1 Чоп этиш\nРоссиядаги энг оммабоп — "Пусть говрят" кўрсатувининг навбатдаги қаҳрамони Кемероволик аёл бўлди. У бутун мамлакатга қандай қилиб ўзбекистонлик эри беш нафар фарзандини олиб кетгани ҳақида сўзлаб берди.\nМарина Поснова 32 ёшда. Ўзбекистонлик Йўлдош Эшматов билан 14 йил яшаган. Аёл Йўлдош Эшматовга беш нафар фарзанд туғиб берган. Аёлнинг сўзларига кўра, у оилани сақлаб қолиш учун эрининг хиёнатларига кўз юмган ҳатто. Аммо шарқона эртак кун келиб эркак ғойиб бўлганида бирданига тугайди.\nБир-биридан кичик беш нафар бола билан қолган аёл эри томонидан қилинган хиёнат туфайли қаттиқ тушкунликка тушган, аммо тез орада 26 яшар Вадим Полюдов кўринишида ўзига "суянчиқ" топади.\nВадим ғойиб бўлган оила бошлиғи вазифасини бажара бошлайди. Бу ҳақда хабар топган Йўлдош эса зудлик билан Россиягша қайтиб, хиёнаткор аёлдан болаларни тортиб олади.\nАндрей Малаховнинг "Пусть говрят" кўрсатувига Йўлдош онаси билан бирга келган. Маринанинг собиқ қайнонаси ўғли Ўзбекистонга келгач, келинига ёрдам бергани Кемеровага боргани ва уни маст ҳолатда аниқлагани ҳақида сўзлаган.\nКўрсатувда айтилишича, Марина ичкиликка ружу қўйган аёл бўлган ва оқшомлари йўқолиб қоладиган одат ҳам чиқарган. Аёлнинг ана шундай қилғилиқларидан сўнг Эшматов Россияга келиб, болаларни олиб кетган.


Жиззахда сеҳргарлик билан одамларнинг ишини юриштириб берувчи "домла" ушланди - UzNews.uz\n15 ноября, 11:12 408 0\nМижозлари ундан бегона эркак қиё боқишини, ҳоким ёки депутат бўлишни истаб, ёрдам сўрашган.\nЖиззахда норасмий диний фаолият ва сеҳргарлик билан шуғулланган шахс ушланди.\nМаълум бўлишича, Жиззах шаҳри Сайилгоҳ кўчасида яшовчи ушбу шахс фуқароларни турли хил диний дуолар билан ишларини яхшилаш, одамларни сеҳр-жоду қилиш билан шуғулланиб келган.\nУнинг уйи холислар иштирокида текширилганда, хонадонига 12 киши мижоз сифатида келиб, навбат кутаётгани маълум бўлган. Хоналардан эса фуқароларнинг исм-шарифи ёзилган 5 та "иш дафтари" топилган. Дафтарлар ичида 100 дан ортиқ кишиларнинг фото-cуратлари бўлган, шунингдек, сўраган ниятлари қайд этиб борилган.\nҚайд этилишича, "иш дафтари"да унинг мижозларидан бири бошқа аёлнинг эри унга қиё боқишини, яна бошқалари эса ҳоким, депутат бўлмоқчи экани, қайнонаси уйида жим ўтиришини, суд ўзининг фойдасига ҳал бўлишини хоҳлаши ёзилган.\nБундан ташқари, уйдан нашриёти кўрсатилмаган диний мазмундаги 5 та китоб, 1 та от қамчиси, 9 дона ош пичоғи, 1 дона полиетилен пакет ичида бўлган туз, буғдой, исириқ ва 110 минг сўм пул топилган.\nШунингдек, у ваколати бўлмаса-да, фуқароларга диний сабоқ бериб келгани маълум бўлган. "Домла"нинг шогирдлари орасида бошқа бир туманда яшовчи мактаб ўқувчиси ҳам бўлган.\nШундан сўнг, ҳолат юзасидан МЖтКнинг 201-моддаси (йиғилишлар, митинглар, кўча юришлари ёки намойишлар уюштириш, ўтказиш тартибини бузиш) 2-қисми ҳамда 241-моддаси (диний таълимотдан сабоқ бериш тартибини бузиш) билан маъмурий баённома расмийлаштирилиб, тўпланган ҳужжатлар мазмуний кўриб чиқилиш учун ЖИБ Жиззах шаҳар судига юборилган. Суд унга 10 сутка маъмурий қамоқ жазосини тайинлаган.


22-04-2016 | 16:25\nZAMIN.UZ / Жамият / 22 Апрел 2016 года748\nҲечдан кўра кеч бўлса ҳам янгитдан ҳаёт бошлашга ҳаракат қилинг “Ҳеч ким сизга ўзингизчалик ғамхўрлик қилолмайди”, дейди “Gazeta.ru” нашри ва ҳечдан кўра кеч бўлса ҳам янги ҳаётга қадам қўйиш сирлари билан ўртоқлашади, дейилади "Даракчи" нашрида.Бизга баъзида илҳом, баъзида эса дангасаликни енгиш керак бўлади. Олдимизга қўйган вазифаларни бажарганимиз учун ўзимизни-ўзимиз тақдирлаб туришимиз лозим. Сизни ҳар доим кимдир “Сен зўрсан!”, “Буни бажара оласан!” деб ишонтириб туриши шарт эмас. Барча қўрқувларни, ишончсизликларни енгиб, мустақил равишда бирор ютуққа эришишга ҳаракат қилинг. Ҳеч қачон вақт ўтди, энди кеч бўлди деб ўйламанг. Ёшингизни тўғри қабул қилинг“Эрталаб тонгда ёш, чиройли, куч-қувватга тўлган, барча ташвишларни, бегоналарнинг фикрини унутган ҳолда уйғонишни ким истамайди дейсиз? Ўрта ёшли инсонлар учун бу гаплар ушалмас орзудай туюлади, – дейди Гарвард ва Нью-Йорк университети ўқитувчиси, “Ҳечдан кўра, кеч” китоби муаллифи Барбара Шер.– Аммо сизни келажакда катта ўзгаришлар кутмоқда. Сиз янги ҳаёт остонасида турибсиз. Бу ҳаётингизнинг илгариги 40 йиллик умрингиздан тубдан фарқ қилади ва уни ишонч билан иккинчи ҳаёт деб аташ мумкин. Бу ҳаёт илгариги ҳаётингиздан тубдан фарқ қилади”.Унинг фикрини америкалик психиатр Морган Скотт Пек ҳам тасдиқлайди. Унинг айтишича, кўпчилик бу ёшдаги кризисни ўтказишга тайёр бўлмайди. Улар фақат ўтмиш хотиралари билан яшашга ўрганиб қолишади.Олға интилишга ҳаракат қилингВақтни тўхтатиш ҳақидаги фикрингиздан воз кечинг. Баъзи бировлар ташқи қиёфасини ёшартиришга уриниб, 40 ёшида 20 ёшлидай кўринишга ҳаракат қилади. Аммо бу билан вақтни тўхтатиб бўлмайди. Янгича яшашга, бирор қизиқарли машғулот билан шуғулланишга ҳаракат қилинг. Қўрқувни унутинг, агар олға ҳаракат қилмасангиз, пайти келиб бунга ҳам афсусланасиз. Янги одатларни шакллантиринг1. Гаплашишга иккиланаётган одамингизга қўнғироқ қилинг.2. Ўйлаганингиздан кўра эртароқ туришга ҳаракат қилинг.3. Кўпроқ ҳадя қилинг, эвазига ҳеч нима кутманг.4. Бошқалардан меҳрибончилик кутмасдан, уларга ғамхўрлик қилинг.5. Ярадор бўлиб, қонга ботсангиз ҳам курашдан тўхтаманг.6. Эҳтиёт бўлиш тавсия этилганда ҳам, таваккал қилишдан қўрқманг.7. Орқангиздан ҳали ҳеч ким эргашмаган бўлса ҳам, етакчиликни қўлдан берманг.8. Ўзингизга кўпроқ эътибор беринг, буни бошқалардан кутманг.9. Саволларингизга жавоб тополмаганда ахмоқ бўлиб кўринишдан қўрқманг.10. Баъзи бир майда-чуйда тафсилотларга дарров қўл силташга шошилманг, уларга диққат-эътиборли бўлинг.11. Баҳонаи-сабаб кўп бўлса ҳам, ҳар қандай ишни охирига етказиб, бирор натижага эришишга ҳаракат қилинг.12. Бошқаларнинг фикрига қўшилсангиз ҳам, шахсий фикрингиз бўлсин.13. Хато қилишдан қўрқманг.14. Хато қилсангиз, то кутилмаган натижага эришмагунча, тўхтаманг.15. Нафасингиз тиқилиб қолса ҳам югуришдан тўхтаманг.16. Сизга ёмонлик қилган одамдан ҳам меҳрингизни, яхшилигингизни аяманг.17. Бажаришнинг имкони йўқдай туюлган ишларни бажаришга қўл уришдан қўрқманг.18. Ишларингиз юришмаган пайтда ҳам ҳаракатларингиз учун жавоб беринг.19. Олдингизда учраган тўсиқларга қарамай, олға интилинг. Ҳеч қачон қийналдим, деб ортга қайтманг!\nЎқишни тавсия қиламиз «Сиз қандай куласиз?” Психoлогик тест


1 сентябрдан бошлаб пенсия ва нафақаларни ошириш режалаштирилмоқда - Anhor\nAnhor Все посты 1 сентябрдан бошлаб пенсия ва нафақаларни ошириш режалаштирилмоқда\n1 сентябрдан бошлаб пенсия ва нафақаларни ошириш режалаштирилмоқда\nЎзбекистонда 1 сентябрдан бошлаб пенсиялар ва нафақалар миқдори 10 фоизга оширилиши режалаштирилмоқда. Президентнинг тегишли фармони пайшанба куни имзоланиши керак, дея хабар беради «Газета.uz» нашри ҳукуматдаги манбаларига таянган ҳолда.\nҲужжатга мувофиқ, мазкур санадан бошлаб қуйидагилар ошади:\nпенсияни ҳисоблашнинг базавий миқдори — ойига 262470 сўм (ҳозир — 238610 сўм);\nэнг кам ёшга доир пенсиялар — ойига 513350 сўм (466680 сўм);\nболаликдан ногиронлиги бўлган шахсларга бериладиган нафақа — 513350 в месяц (466680 сўм);\nзарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа — ойига 315030 сўм (286390 сўм);\nБундан ташқари, фармонда 14 ёшгача болалари бўлган оилалар учун нафақа олувчилар сонини 2 баравар ошириш (345 мингдан 700 минггача), 2 ёшгача бўлган болага қараш учун нафақа олувчилар сонини 20 фоизга (333 мингдан 400 минггача) ва моддий ёрдам олувчилар — 13 фоизга (89 мингдан 100 минггача) ошириш кўзда тутилган.\nИюль-сентябрь ойларида тугайдиган тўловлар автоматик равишда олти ойга узайтирилади. Бола парвариши бўйича нафақа олувчилардан ҳужжат топшириш учун яна бир бор мурожаат қилишлари талаб қилинмайди.\nҚарорни амалга ошириш доирасида аҳолининг ижтимоий ҳимояга муҳтож гуруҳлари вакилларининг ойлик даромади 10 фоизга ошиши кутилмоқда. Шу билан бирга, Молия вазирлиги ҳузуридаги бюджетдан ташқари Пенсия жамғармасининг харажатлари 1 трлн сўмга кўпаяди. Улар жамғарма маблағлари ҳисобидан, шунингдек, 2018−2019 йилларда Молия вазирлиги ҳузуридаги Қишлоқ хўжалигини давлат томонидан қўллаб-қувватлаш жамғармасига ажратилган фоизсиз кредитни қайтариш ҳисобидан (2 трлн сўм) молиялаштирилади.\nБош прокуратура Фарғона вилоятида ИИБда ушлаб турилган журналист билан юз берган воқеани ўрганмоқда\nБош вазир ўринбосари ва Бухоро вилоят ҳокими коронавирусдан даволанмоқда


16:12, 18.03.2015 // 87904\nКўз ўнгимизда чўкиб кетиши мумкин бўлган мамлакатлар (фотогалерея)\nГлобал исиш келгуси бир неча ўн йилликлар мобайнида дунё харитасига сезиларли ўзгартиришлар киритиши мумкин: қатор орол давлатлар чўкиб кетиб, материкларда жойлашган баъзи давлатларнинг қирғоқлари қисқариши кутилмоқда. «Моя планета» ана шундай мамлакатларнинг рўйхатини тақдим этди.\n1192 та оролчадан иборат 20 та атоллдан ташкил топган Мальдив ороллари чўкиб кетиш учун энг асосий даъвогарладан ҳисобланади. Ороллардаги энг баланд нуқта Ҳинд океани сатҳидан 2,3 метрни ташкил этиши бунинг исботидир. Сув сатҳи оролларда ошиб кетган тақдирда Ҳиндистон ёки Шри-Ланкадан ёрдам сўраш режалаштирилган.\nКирибати Республикаси жойлашган 33 атоллдан 32 таси Тинч океани сатҳидан 2 метр баландликда жойлашган. Қўшни Фижидан ер сотиб олаётган давлат охирги чора сифатида Австралия ва Янги Зеландия билан ҳам келишиб қўйган.\nШунингдек, Маршалл ороллари, Тувалу, Тонга, Микронезия Федератив штатлари, Кук ороллари, Антигуа, Невис каби ороллар ҳам денгиз сатҳи кўтарилмаслигидан умид қилишади.\nРоссиянинг Санкт-Петербург шаҳри, Ямал яримороли, Мурманск, Архангелск вилоятлари сув остида қолиши мумкинлиги тахмин қилинади. Бироқ россиялик иқлимшунослар бу масалага оптимистроқ кайфиятда қарайди.\nЕвропада ҳам денгиз сатҳи кўтарилишидан озор чекиши мумкин бўлган ҳудудлар талайгина. Энг катта даъвогар эса− Голландия. Копенгаген, Антверпен, Лондон ва Венеция Европанинг бу борадаги таҳдиди энг юқори бўлган шаҳарлари ҳисобланади.\nСув устида жойлашган машҳур итальян шаҳри 2028 йилда яшашга яроқсиз бўлиши, 2100 йилга бориб эса бутунлай сув остида қолиши мумкин. Италия ҳукумати тарихий шаҳарни сақлаб қолиш йўлларини изламоқда, жумладан тўғонлар тизими лойиҳаси ишлаб чиқилган. Бироқ уни амалга ошириш кечикиб кетган, кўплаб амалдорлар бу масалада коррупцияга аралашганликда айбланиб қамалган.\nОсиёда чўкиб кетиши мумкин бўлган ҳудудлар қаторига Бангладеш давлати, Бомбей, Бангкок шаҳарлари, Хитой соҳиллари, жумладан Шанхай киради.\nДунёдаги аҳоли зичлиги энг юқори бўлган давлатлардан бири ўн миллионлаб аҳолини юқорироқ ҳудудларга кўчиришига тўғри келиши мумкин.\nТаиланд пойтахти ҳар йили 5 сантиметрдан чўкиб бормоқда. 5,6 миллион аҳолига эга шаҳарнинг осмонўпар бинолари тупроқ учун ҳам ўта оғирлик қилмоқда.\nАфрика сув тошқинидан кўра қурғоқчиликдан кўпроқ азият чекадигандек кўринади, бироқ денгиз ушбу қитъадан ҳам устун келмоқда. Жумладан, Гамбия пойтахти Банжулда океан сатҳи кўтарилиши ва тупроқ емирилиши оқибатида соҳил чизиғини мустаҳкамлашга тўғри келяпти.\nАвстралия атрофидаги океан сатҳи сўнгги юз йилда 20 сантимeтрга ошган. Яшил қитъа соҳилларидаги сув даражаси жаҳон бўйича ўртача кўрсаткичдан уч маротабага кўп. Энг муҳими, Австралиянинг чўкишга мойил соҳилларида аҳолининг 80 фоизи яшайди.\nФлорида, Луизиана, Нью-Жерси, Калифорния, Шимолий Каролина штатларида жойлашган 1400 дан ортиқ шаҳарда сув тошқини хавфи мавжуд. Нью-Йорк, Янги Орлеан, Лос-Анжелес каби йирик шаҳарлар ҳам денгиз сатҳи кўтарилишидан азият чекиши мумкин.\nУругвай ва Аргентина қирғоқлари денгиз остида қолиш эҳтимоли энг юқори ҳудудлар сирасига киради. Аргентинанинг Буэнос-Айрес вилоятида жойлашган Лаго-Эпекуэн шаҳри эса тўғон бузилиши оқибатида сув остида қолиб, Янги Атлантида номини олишга улгурган.\n20:23, 25.10.2020 // 115434\n17:23 Кеча // 108152\n22:43 Кеча // 100789\n10:22 Кеча // 88288


Сиз болангизни кунида нечи маҳал интернетга киришига қизиқасизми? » Новости Узбекистана сегодня: nuz.uz\nНовости Узбекистана → Фан ва технология → Сиз болангизни кунида нечи маҳал интернетга киришига қизиқасизми?\n12-12-2017 13:12 0 477 Рейтинг1 Чоп этиш\nСиз болангизни кунида нечи маҳал интернетга киришига қизиқасизми?\nҲозирги кунда ҳаётимизни интернетсиз таъсаввур қила олмаймиз. Чунки ҳар бир воқеа-ходисаларни билиб, ўрганиб, тахлил қилиб боришимиз лозим.Айнан шу масала юзасидан UNICEF ўз ишини бошлади.\nNYU-YORK, 2017 йил 11 декабр– UNICEF томонидан бугун элон қилинган ҳар йилги асосий хисоботда айтишича дунё бўйича интернет фойдаланувчиларнинг учдан бир қисмини болалар ташкил этишига қарамасдан уларни рақамли дунёнинг хафв-хатарларидан ҳимоя қилиш ва хавфсиз онлайн ахборотлардан фойдаланиш имкониятини ошириш учун жуда оз чоралар кўрилмоқда.\n“Дунё болаларининг холати,2017 йилl: Болалар рақамли дунёда ”номли хисоботлар рақамли технологияларнинг болалар ҳаёти ва имкониятларига таъсир кўрсатиши , ундаги хафв-хатар билан бир қаторда имкониятлар ҳар томонлама тахлил қилинади.\nУнда таъкидланишича, болаларни янги хатарларга дучор қилган ҳамда милионлаб энг заиф болаларни эътибордан четда қолдирган холда, ҳукуматлар ва хусусий сектор ўзгариш суръатларидан ортда қолмоқда.\n“Яхшими ёки ёмонми,рақамли технологиялар бизнинг ҳаётимизнинг ажралмас қисмидир,” – деди UNICEFнинг ижрочи директори Entoni Leyk. “Рақамли дунё бизнинг олдимизга икки томонлама вазифани қўяди:\nҲар бир бола учун интернетнинг фойдасини максимал даражада ошириш ва шу билан бирга унинг салбий таъсирини камайтириш.”\n“Қоронғу интернет” (Dark Web) сингари рақамли тармоқлар вa крипто валюталар валюталар експлуатация ва зўравонликнинг энг ёмон шаклларига, шу жумладан, одам савдоси ва "буюртма қилинган" онлайн болаларни жинсий камситиш материалларини тарқатиш учун имкон беради.\n“Интернет катталар учун ишлаб чиқилган эди, аммо болалар ва ёшлар ундан тобора кўп фойдаланмоқдалар, рақамли технология эса уларнинг ҳаётига янада кўп таъсир қилмоқда. Шу сабабли электрон сиёсат, амалиёт ва маҳсулотлар болаларнинг эҳтиёжлари, истиқболлари ва фикрларини яхши нарсаларга акс эттирилиши лозим.


Олтин Эскирмайди — 21asr.uz\nДарҳақиқат, шундай. Минг йиллаб ер бағрида ётса ҳам, олтин зангламайди, бошқа унсурлар билан аралашиб кирланмайди, софлигини йўқотмайди.\nОлимларнинг айтишича, “металлар шоҳи” сўнган юлдузларнинг тўқнашувидан ҳосил бўлади ва фазовий кенгликларга сочилиб кетади. Наинки сайёрамизда, балки бутун коинотда ҳам ғоят камёб. Инсоният тарихидан маълумки, ўзаро ҳисоб-китобларда хилма-хил тўлов воситалари қўлланилган ва йўқолиб кетган. Хусусан, яқин ўтмишда қанчадан-қанча қоғоз пуллар муомаладан чиқиб кетди. Аммо тилланинг қадр-қиммати ўша-ўша, қадимгидай. Қиймати сақланиб қолдигина эмас, тўхтовсиз ошиб боряпти. Жаҳондаги молиявий беқарорликлар туфайли кўпгина давлатлар олтин захираларини бетиним кўпайтиряпти. Бугун ҳам у бойлик ва қудрат тимсоли. Ортиқча пулингиз бўлса, олтин олинг!\n“La Festa Di Oro” МЧЖ таъсисчиси, 20 йилдан буён тилла буюмлар савдоси билан шуғулланаётган Бахтиёр Усмоновдан ана шулар ҳақида билиб олдим. Унинг дўкони Самарқанд шаҳридаги “Зебо” савдо ва маиший хизмат мажмуасида жойлашган.\n– Соф олтин нисбатан юмшоқ бўлади, – дея сўзини давом эттиради тадбиркор. – Масалан, тоза тилладан тайёрланган қошиқни бемалол эгиш, букиш мумкин. Қадимда тилла тангани текшириш учун тишлаб кўрилгани бежиз эмас. Салга майишадиган, тирналиб, тусини йўқотадиган буюмлар, тақинчоқлар кимга керак?! Соф олтинга шакл бериш ҳам қийин. Шу боис мустаҳкам, пишиқ қилиш учун унга бошқа арзонроқ металлар қўшилади. Чунончи, тилла буюмга дарж этилган “583” рақами унинг таркибида 58,3 фоиз олтин мавжудлигини англатади.\nХорижники деса, ўзини томдан ташлайдиган юртдошларимиз бисёрлигидан ажабланаман. Шу кунларда, айниқса, “Россияники борми?” деган саволни жуда кўп эшитяпман. Туркия, Италия, Саудиянинг тилла маҳсулотлари ҳам кўп сотилади. Ҳолбуки, турли ўлкалардан келтирилган ана шу буюмларнинг ўзак-негизи бир хил – улар кимёвий жадвалларда “aurum” деб номланган моддадан иборат. Нима демоқчиман? Ўзимизда ишлаб чиқарилган тилла буюмлар ҳеч бир жиҳати билан чет элникидан қолишмайди. Заргарларимиз маркетинг ишларига, рекламага кўпроқ эътибор қаратиши керак. Тилла буюмларимиз бошқа давлатларникидан кўра сифатли ва бежирим, чидамлидир.\n"Юртимизда қуёнчилик жадал ривожланади" дейди Ўзбекистон қуёнчилик хўжаликлари ассоциацияси бошқаруви раиси Абдураззоқ Ибрагимов\nКафолат суғурта компанияси АЖ тадбиркорлар кўмакчиси


ТИЖОРАТ БАНКЛАРИ ҚИШЛОҚЛАР ИНФРАТУЗИЛМАСИНИ РИВОЖЛАНТИРИШДА ҲАР ҚАЧОНГИДАН ФАОЛ\nМиллий матбуот марказида Ўзбекистон Республикаси Марказий банки томонидан “Банклар ва ҳудудлар ҳамкорлиги: қишлоқлар инфратузилмасини янада ривожлантириш борасида белгиланган устувор вазифалар” мавзуида анжуман ўтказилди.\nАнжуманда банклар томонидан замонавий инфратузилмани шакллантириш, маҳсулот ишлаб чиқарувчиларга кредит етказиб беришни кенгайтириш, хўжалик субъектларининг молиявий барқарорлигини таъминлаш ва модернизациялаш, аҳоли бандлиги ва турмуш фаровонлигини ошириш, қишлоқ ҳудудларини янада ривожлантириш бўйича амалга оширилаётган ишлар, ўтган тўққиз ой мобайнида қўлга киритилган ютуқлар ва истиқболли режалар хусусида батафсил маълумот берилди.\nАйтиш мумкинки, бугунги кунда банк хизматлари ва уларнинг самараси мамлакатимиз иқтисодиётининг барча тармоқларида кўзга ташланмоқда. Банклар томонидан нафақат қишлоқ хўжалиги, балки савдо ва хизмат кўрсатиш, ҳунармандчилик, умуман тадбиркорликнинг турли йўналишлари кредит билан таъминланиб келмоқда.\nМарказий банк вакилларининг маълум қилишларича, шу йилнинг 9 ойи давомида тижорат банклари томонидан кичик бизнес ва хусусий тадбиркорликни қўллаб-қувватлаш учун ажратилган кредитлар ўтган йилнинг шу даврига нисбатан 1,3 баробарга ошиб, 5,6 триллион сўмни ташкил этди. Хизмат кўрсатиш ва сервис соҳасини ривожлантириш учун эса 603,7 миллиард сўм ажратилди. Шунингдек, банкларнинг 499,5 миллард сўм миқдоридаги кредит маблағлари аёлларни тадбиркорликка фаол жалб қилиш мақсадларига йўналтирилди.\nБанк кредитлари кўмагида қишлоқ хўжалигида иқтисодий барқарорликнинг муҳим омили бўлган асаларичилик, балиқчилик, пиллачилик ва узумчилик каби соҳалари жадал ривожлантирилмоқда. Бу йўналишдаги банк кредитларининг 170,2 миллиард сўм маблағлари — чорвачилик, 58,5 миллиард сўми — паррандачилик, 56,8 миллиард сўми полиз экинлари ва узум етиштириш соҳаси, 22 миллиард сўм миқдоридаги маблағ эса балиқчилик ва асаларичиликни ривожлантиришга йўналтирилди.\nШу билан бирга банк ҳиссаси оилавий тадбиркорлик ва ҳунармандликни ривожлантириш борасида ҳам муҳим аҳамият касб этмоқда. Хусусан, банклар томонидан ўтган даврда оилавий тадбиркорлик ва ҳунармандчилик соҳасини ривожлантиришга қўшилган маблағ 99,6 миллиард сўмдан ошиб кетди. Қишлоқ хўжалик маҳсулотлари етиштириш ва қорамол сотиб олиш бўйича тузилган лойиҳаларга 86,5 миллиард сўм кредит ажратилди. Бундан ташқари, жойлардаги янги ва интенсив боғлар, токзорлар яратиш ва мавжуд боғларни қайта тиклаш учун 56,8 миллиард маблағ йўналтирилди. Ушбу маблағлар ўзлаштирилиши натижасида 15 минг нафардан зиёд қишлоқ аҳолиси иш билан таъминлангани бу йўналишда амалга оширилган чора-тадбирлар самарсидир.\nТаъкидлаш лозимки, қишлоқ аҳолисининг узоқ муддат фойдаланишга мўлжалланган маҳаллий уй-рўзғор буюмларини сотиб олиш учун тижорат банкларидан ажратилган кредит пул миқдори режадагидан икки баробар кўп бўлиб, 58,4 миллиард сўмни ташкил этди.\nМамлакатимизда қурилаётган якка тартибдаги уй-жойлар нафақат аҳоли турмуш шароитларини яхшилашга, балки ҳудудларимиз инфраструктурасини янгилашга хизмат қилмоқда. Бу лойиҳаларни амалга ошириш натижасида кўплаб фуқаролар иш билан таъминланмоқда ва ёш оилалар ўз кўчмас мулкига эга бўлаётир. Мазкур лойиҳалар асосида 2009-2012 йилларда мамлакатимизнинг 159 та қишлоқ ва туманларида 650 та янги уй-жой массивлари барпо этилди. Ушбу мақсадлар учун 1,2 миллиард АҚШ доллари миқдорида инвестиция ажратилди. Жорий йилда режалаштирилган 10 мингта уй-жой қурилиши учун эса жами 1 триллион 385 миллиард сўмдан ортиқ маблағ ажратилиши кўзда тутилган. Шунингдек, банклар “Ёш оилаларга — уй-жойлар” дастурини ҳаётга жорий қилиш ишларига 95,3 миллиард сўм пул ажратди. Бундай ипотека кредитлари эвазига вилоятларда 105 та кўп қаватли уй-жойлар қуриб, фойдаланишга топширилади.\nАнжуманда Марказий банк тизимидаги тижорат банклари вакиллари жорий йилнинг ўтган тўққиз ойи мобайнида амалга оширилган ишлар бўйича муҳим маълумотларни тақдим этишди, шунингдек, ОАВ ходимларининг турли кредитларни олиш тартиблари, муддатлари, намунавий уй-жойлар қурилиши, мустаҳкам уйлар барпо этишда сифат ва самарадорликка эришиш масалалари бўйича берган саволларига жавоб қайтаришди.


Ҳолат Диаграммаси ҳақида — У ким, бу нима — QOMUS.INFO\nQOMUS.INFO > Ҳ ҳарфи > ҲОЛАТ ДИАГРАММАСИ\nҲОЛАТ ДИАГРАММАСИ, мувозанат диаграммаси, фазовий диаграмма — физик-кимёвий системанинг таркиби ва ҳолат параметрлари орасидаги муносабатнинг геомет-рик ифодаси. Ҳолат параметрлари — термодинамик система ҳолатини ифо-далайдиган физик катталиклар (т-ра, босим, солиштирма ҳажм, магнитланганлик, электр қутбланиш ва ҳ. к.). Ҳ. д. бир ёки кўп компонентли модданинг мувозанат ҳолатини геометрик тарзда ифодалайди. Бу ҳолат бир фазали, икки фазали ва кўп фазали бўлади. Фазалар газсимон, суюқ, қаттиқ, ўта ўтказувчан, сегнетоэлектрик ва б. бўлиши мумкин.\nАгар система битта компонентдан иборат бўлса (энг содда ҳол), Ҳ. д. тўғри бурчакли уч координата ўқига (бу ўқдар бўйича т-ра Т босим Р ва моль қажм V қўйилади) қурилган 3 ўлчовли фазовий шакл кўринишини олади.\nИкки фазали мувозанат ҳолат эгри чизиқлар, 3 фазалиси эса нуқта билан тасвирланади. Ҳар қандай модда қат-тиқ, суюқ ва газсимон фазасининг мувозанатига мос келувчи 0 нуқта унлама нуқта дейилади. Кўп компо-нентли системаларнинг Ҳолат диаграммаси мураккаб бўлади. Ҳолат диаграммасини экспериментал қуришда физик-кимёвий, термик ва рент-генографик анализ, оптик ва электрон микроскопия, дилатометрия ва б. усуллардан фойдаланилади. Ҳолат диаграммаси амал-да, металлшунослик, металлургия ва кимёнинг турли соҳаларида кенг қўлланади. Қотишмаларнинг эриш соҳаси, т-раси термик ишлов режимлари Ҳолат диаграммасига кўра аниқланади.\nNext PostҲУЖАЙРА МЕМБРАНАСИ


Испанларнинг исрофлари « Ўзбекистон Халқ Ҳаракати\nҲозир дунёда жиддий иқтисодий бўҳрон давом этаётгани маълум нарса. Бу бўҳронлар тараққий қилмаган давлатларнинггина эмас, тараққий қилган давлатларнинг ҳам белини букиб қўймоқда. Масалан, Юнонистон (Греция) шундай сурункали иқтисодий бўҳронга дуч бўлган ва хазинаси тамоман бўшаш арафасида турган давлатдир.\nОврупода яна Португалия ва Испания ҳам жиддий иқтисодий бўҳронни бошдан кечирмоқдалар. Масалан, Испанияда ишсизлик 20% ошиб кетган, яъни ишга ярайдиган ҳар беш кишидан бири ишсиз бу мамлакатда. Шунинг учун бу ерда тез тез инсонларнинг ҳукуматга қарши намойишлари бўлиб туради. Оммавий ахборот воситаларининг хабар беришича Испаниялик фермерлар ўз нарозиликларини полиция ҳодимларига сут сепиш билан амалга оширишган.\nЯъни, сут ташиладиган машиналардаги ўнларча сут шлангалар билан полиция ҳодимлари устига сепилган. Бу билан катта исрофга йўл қўйилган. (Ғарбда исроф тушунчаси кенг ёйилмаган). Шунингдек, испанияликларнинг ҳар йил ўтказадиган помидор ”фестивали” ҳам бор.\nБу фестивалда ҳам ўнларча тонна помидорни инсонлар бир бирларига отиб “ўйин кулгу” қиладилар. Яна испанияликларга хос ўйинлардан бири мотадор ўйини, яъни стадионда футбол ўрнига мотадорнинг (ҳўкиз билан курашувчининг) ҳўкиз жониворни калака қилиб ўйнаши, унинг вужудини узун ханжар билан тилка пора қилиши ва охирида уни ўлдиришидир.\nБу ўйинда доим ҳам мотадор ғолиб чиқавермайди. Баъзан стадиондан мотадорнинг жасади чиққан ҳоллар ҳам бўлади. Шунингдек, испанияликлар баъзан сурув сурув ҳўкизларни кўчага қўйиб юборишади ва ўзлари уларнинг олдига тушиб чопишади. Ҳўкизларнинг оёқ остларида қолганларнинг вой ҳолига…\n30 ноябрь 2012 йил


“Аждарлар” Туркияга учиб кетди, ОЧЛ баҳсига 3 ҳафта қолди / CHAMPIONAT.asia\n18:25Хитой клуби "Бавария" футболчисига 25 миллион евро таклиф қилди 1 17:55Breaking: ПФЛга янги раҳбар тайинланди 62 17:55"Барселона" президенти Гризманн ҳақида: "Ҳеч қанака музокаралар йўқ" 8 17:23Феликс бугун "Атлетико" билан шартнома имзолаши мумкин. У Мадридга учиб келди 6 17:06Қатар нега бунчалик кучли эканини билмайсизми? Унда бу мақолани ўқинг 24 16:50Марадона: "Ҳатто Тонга ҳам Аргентинани ютиши мумкин" 19 16:16"Арсенал" футболчи харид қилишга яқин 4 16:15Olamsport: Юлдуз Усмонова, Ғуломжон Ёқубов, "Ринг гёрлс" ҳамда "Тўнлар муборак" маросимидан ГАЛЕРЕЯ 2 16:07Суперлига 12-тури доирасида “Биз гиёҳвандликка қаршимиз” акцияси ўтказилади 4 15:45"Реал" эртага Родригони таништиради 12 15:28Маъруфхон Муродов: “Мухлислар Суперлига йўлланмасини кутмоқда” 2 15:25ОФК президенти Равшан Эрматовга қўнғироқ қилди 31 15:10Breaking: Бугун соат 18:00да ПФЛда йиғилиш бўлиши кутилмоқда 75 15:08Радамель Фалькао: "Кавани қаерга бормасин, кўплаб голлар уради" 1 14:16Olamsport: Нурмагомедов - Фергюсон жанги бўлиши мумкин, оғир атлетикачиларимиз йиғинга йўл олишди 0\n“Аждарлар” Туркияга учиб кетди, ОЧЛ баҳсига 3 ҳафта қолди\n09 янв 2018 10:57\nҚаршининг “Насаф” клуби қишки ўқув-йиғин машғулотларини давом эттириш учун бугун Туркияга жўнаб кетди.\nРўзиқул Бердиев бошчилигидаги жамоа Туркиянинг Белек шаҳрида 22 январгача йиғин ўтказади. Жамоа хорижий ўқув-йиғин машғулотлари давомида назорат учрашувлари ўтказишни ҳам режалаштирган. Бу ҳақда кейинроқ тўлиқ маълумот берилади.\nМураббийлар Туркияга 23 нафар футболчини олиб кетишди, деб хабар бермоқда клуб расмий сайти. Хорижий йиғинда жамоа сафига янги футболчилар қўшилиши мумкин.\n"Насаф" 23 январь куни Қаршига қайтиб келади ва 30 январда бўладиган плей-офф учрашувига тайёргарликни давом эттиради. Эслатиб ўтамиз, 30 январь куни ўз майдонида Иорданиянинг "Ал Файсали" клубини қабул қилади.\nГалстукли Абрамов, кўзойнакли Беғамов ва Ҳайдаров. "Бунёдкор" - "Насаф" учрашувидан ГАЛЕРЕЯ 24\nМиср дарвозасига супергол урган Ғаниев флешмобни давом эттирди ёхуд Турсуновга "жавоб" 37


Ҳаёт фаолияти хавфсизлиги фанининг мақсад ва вазифалари » Xayot faoliyati xavfsizligi, fuqaro muhofazasi » Referat » Referat | Haqida\nAsosiy / ReferatXayot faoliyati xavfsizligi, fuqaro muhofazasi Ҳаёт фаолияти хавфсизлиги фанининг мақсад ва вазифалари\nFayl hajmi 12,03 kB\n1. Ҳаёт фаолияти хавфсизлиги ҳақида тушунча.\n2. Ҳаёт фаолияти хавфсизлиги фанининг мақсад ва вазифалари.\n3. Хавфсизликни таъминлаш йўллари ва усуллари\n4. Инсон ҳаётига таҳдид солувчи хавфларнинг турлари.\n1.\tҲаёт фаолияти хавфсизлиги ҳақида тушунча.\n2.\tҲаёт фаолияти хавфсизлиги фанининг мақсад ва вазифалари.\nҲаёт фаолияти хавфсизлиги фанининг диққат марказига қўйилган мақсад бу инсоннинг жамият тараққиётидаги ролидир. Ҳаёт фаолият хавфсизлиги бу ҳар қандай шароитдаги инсон фаолиятидир. Инсоннинг ҳамма фаол ҳаракати унинг фаолиятини ташкил этади.\nҲаёт фаолияти хавфсизлиги фани ўз таркибига инсон фаолиятининг атроф-муҳит билан алоқаси, меҳнат фаолиятидаги хавфсизлиги ва фавқулодда вазиятлардаги хавфсизлиги бўлимларини қамраб олгандир. Ҳаёт фаолияти хавфсизлиги принцип ва усуллар асосида: бахтсиз ҳодисалар, қурбонлар ва улар натижасида келиб чиқадиган зарарларни камайтириш масалаларини кенг миқёсда қўядиган ва ҳал қиладиган фандир. Ҳаёт фаолияти хавфсизлиги – бу ҳар қандай кўрринишдаги фаолиятда қўлланиши мумкин бўлган хавфсизликнинг назарий асосидир.\nҲаёт хавф-хатарга тўла. Уни тўғри баҳолай олмаслик жуда ёмон оқибатларга олиб келиши мумкин. Ҳозирги вақтда инсон табиий, техник, иқтисодий ва бошқа ҳар хил хавф-ҳатар дунёсида яшайди ва ишлайди. Шу хавф-ҳатарлар натижасида жуда кўп инсонлар ногирон бўлиб қоладилар, касалланади ва ҳаётдан кўз юмадилар. Ана шундай хавф-хатарлардан жамиятни, шахсни ва давлатни ҳимоя қилишни Ҳаёт фаолияти хавфсизлиги фани ўргатади.\nҲаёт фаолияти хавфсизлиги фани ҳар бир одамга хавф солувчи умумий хавф-ҳатарлар ва одамнинг турли ҳаёт шароитларида улардан ҳимояланишнинг турли воситаларини ўрганади.\nҲаёт фаолияти хавфсизлиги фани инсон ва унинг саломатлиги учун хавфсиз меҳнат шароитини таъминлашга қаратилган техникавий, санитар гигиеник ва ҳуқуқий тадбирлар мажмуидир.\nБу фан хавфсизликнинг махсус муаммоларини ҳал қилмайди. Бу илмий услубий фан бўлиб, хавфсизликнинг махсус фанлари учун асос бўлиб хизмат қилади.\nҲФХ масалалари билан қадим замонлардан бери кўп улуғ алломалар шуғулланиб келишган. Масалан, Гиппократ, Аристотель, Агрикола, М.В.Ломоносов, Кирпичев В.Л., Никольскийлар ҳам хавфсизлик муаммоси билан шуғулланганлар.\nУлуғ ўзбек ҳакими Абу Али ибн Сино ўз ишлари билан гигиена фанига асос солган. Техносфера ривожланишига хавфсизлик муаммоси ривожланишига академик В.А.Легасов ўз илмий ишларини бағишлаган.\nҲаёт фаолияти хавфсизлиги фанининг мақсади ва асосий вазифаси иқтисодий масалаларни атроф-муҳитни муҳофаза қилиш билан чамбарчас боғланган ҳолда олиб боришдир. Фаннинг вазифалари қуйидагилардан иборат:\n1.\tМеҳнат фаолияти хавфсизлиги талаби ҳуқуқий саводхонликка ўргатиш\n2.\tМеҳат фаолияти хавфсизлиги бўйича йўл-йўриқ бериш ва йўриқномалар тайёрлаш.\n3.\tМеҳнат шартномаси тушунчалари ва унда меҳнатни муҳофаза қилиш тамойилларини ўрганиш\n4.\tМутахассисни ишлаб чиқариш шароити билан организм фаолиятини ўзаро таъсир этиш жараёнларини ўрганишни назарий ва амалий томондан тайёрлаш.\n5.\tМеҳнат қонунчилиги, ёшлар ва аёллар меҳнати, жароҳатланиш, бахтсиз ҳодиса сабаблари ва уни бартараф қилиш йўллари, киши организмига ёруғлик энергияси, иссиқлик, шовқин ва тебранишлар таъсирини ўрганиш.\n6.\tМеҳнат шароитини, ундаги таъсир этувчи омилларни ўрганиш, уларга баҳо бериш услубларини эгаллаш, иш шароитини соғломлаштириш тадбир-чораларни ишлаб чиқиш.\n7.\tМеҳнат фаолияти даврида иш қобилиятини ўрганиш услубларини эгаллаш ва ишлаб чиқариш жараёнида чарчашнинг олдини олиш тадбирларини ишлаб чиқиш.\n8.\tУмумий ва касб касалликлари келиб чиқишининг олдини олиш ҳамда ишлаб чиқариш унумдорлигини ошириш мақсадида барча чора-тадбирларни ишлаб чиқиш.\n9.\tМеҳнат фаолияти хавфсизлигини ўрганишда маънавий-маърифий ва тарбиявий омилларнинг аҳамиятини ўргатиш.\n10.\tЯратувчанлик ва бунёдкорликда меҳнатни муҳофаза қилишга доир хавфсизлик талабларини ўргатиш.\n11.\tЁнғин ва электр хавфсизлик талабларини ўрганиш.\nҲаёт фаолияти хавфсизлиги фани меҳнатни муҳофаза қилиш, атроф-муҳитни муҳофаза қилиш ва фуқаро муҳофазаси фанлари асосида ташкил қилинган.\nҲаёт фаолияти хавфсизлиги фани одамга таҳдид қилувчи хавф-хатар турларини ва одамнинг турли ҳаёт шароитларида улардан ҳимояланиш воситаларини ўрганади. Хавф-хатар ҳаётий фаолият хавфсизлигининг марказий тушунчаси бўлиб, одам соғлиғига бевосита ёки бошқа йўллар билан зарар етказмайдиган, яъни кўнгилсиз ҳодисалар, оқибат яратувчилар тушунилади. Хавфлар яширин ва ҳақиқий бўлади. Яширин хавфлар амалга ошиши учун аниқ шартлар бўлиши лозим. Бу шартлар сабаб деб аталади.\nҲаёт фаолияти хавфсизлиги фани қуйидаги масалаларни кўриб чиқади:\n1. Маиший муҳитдаги хавфсизлик\n2. Ишлаб чиқаришдаги хавфсизлик\n3. Шахар муҳитидаги хавфсизлик\n4. Атроф-муҳитдаги хавфсизлик\n5. Тинчлик ва уруш вақтида фавқулодда ҳолатлардаги хавфсизлик\nҲозирги замон фан ва техникасининг ўсиши, янги технология ва машина-механизмларнинг жорий этилиши ишлаб чиқаришда ишлаётган ҳар бир ходимнинг юқори малакали, техника қонунларини тушунадиган ва унга амал қиладиган бўлишларини тақозо қилади. Ҳозирги вақтда ишчилар хавфсизликни таъминлаш борасида қанчадан қанча тавсияномалар, қоида ва меёрлар инлаб чиқилган бўлишига қарамасдан саноат корхоналарида бахтсиз ҳодисалар бутунлай йўқолиб кетишини таъминловчи шароит мавжуд эмас.\nСаноат корхоналарида хавфсизлик техникаси, саноат санитарияси ва ёнғин хавфсизлиги қоидаларига, меёр ва тавсияномаларга риоя қилмаслик, ишчиларни жароҳатланишга, заҳарланишга ва касб касалликларига олиб келиши мумкин. Шунинг учун ҳам ишлаб чиқариш корхоналарида юз берган ҳар қандай бахтсиз ҳодиса ҳар томонлама текширилади ва ҳисобга олинади.\nХавфсизлик – бу айрим эҳтимолларга асосланиб, пайдо бўладиган хавф-хатарни истисно этилган фаолият ҳолатидир.\nХавфсизлик – бу мақсад, ҳаёт фаолияти хавфсизлиги бўлса, шу мақсадга эришиш учун қўлланадиган воситалар, йўл-йўриқ, қўлланмалар ва усуллардир.\nСаломатликка тахдид – ўлимга ёки ногиронликка ва бошқа ҳолатларга олиб келувчи касаллик, шикастланишлардир.\nОдамнинг ҳаётига тахдид солувчи хавфларнинг қуйидаги турлари мавжуд:\n1.\tКелиб чиқишига кўра: табиий, техноген, антропоген, экологик, социал ва биологик.\n2.\tТаъсир механизмига кўра: механик, физикавий, химиявий, биологик, психофизиологик.\n3.\tСалбий натижаларни ривожланишига кўра: импульсив, кумулятив.\n4.\tХавфнинг жойлашишига кўра: литосфера, гидросфера, атмосфера, космос билан боғлиқ хавфлар.\n5.\tЮзага келувчи оқибатларга кўра: чарчаш, касаллик, шикастланиш, авария, ёнғин.\n6.\tКелтириб чиқарувчи сабабларга кўра: социал, техник, экологик, экономик.\n7.\tСтруктурасига кўра: оддий ва ишлаб чиқаришдаги хавфлар.\n8.\tХавф-хатарни намоён бўлишига кўра: маиший, спорт, йўл-транспорт, ишлаб чиқариш, ҳарбий ва бошқалар.\nИнсоннинг ҳаётий фаолияти хавфсизлигини таъминлаш шароитлари мажмуида маиший муҳит катта аҳамият касб этади. Инсон организми ва яшаш муҳитидаги номутаносиблик руҳий дискомфорт сифатида намоён бўлади.\nСабаб ва оқибатлар.\nЯширин хавфларни юзага келтирувчи шароит сабаблар дейилади. Сабаблар вазиятлар тўпламини харатерлайди, унга кўра хавфлар пайдо бўлади, у ёки бу кутилмаган оқибат ва зарарларни келтириб чиқаради .\nЗарар ва кутилмаган оқибатларнинг шакллари қуйидагилардан иборат:\n1. Зарар ва кутилмаган оқибатларнинг шакллари\n2. Замонавий усуллар билан аниқланадиган касалликлар\n3. Атроф-муҳитга келтирадиган зарар\nХавф-хатар тушунчаси: Кўнгилсиз оқибатларни келтириб чиқарувчи ҳодиса, таъсир ва бошқа жараёнлар хавфлар деб аталади. Хавфлар яширин ва реал турларга ажратилади. Хавфлар учун қуйидаги белгилар характерлидир: ҳаётга тахлика, соғлиққа зарар, инсон аъзолари ишлашининг қийинлашишидир. Яширин хавф амалга ошиши учун сабаблар деб аталувчи шароитлар зарур.\n2.\tЎ. Йўлдошев ва бошқалар. Меҳнатни мухофаза қилиш. T. Меҳнат,\n3.\tБезопасность жизнедеятельности. Под.ред. Михайлова Л.А. Киев\nХарьков Минск, 2007. 301 с.\nTeglar: хавфсизлиги фаолияти 1202аёт ишлаб хавфсизлик билан 1203ар 1179илиш инсон хавфлар му1203офаза чи1179ариш ўрганиш фанининг ма1179сад солувчи бахтсиз бош1179а таъминлаш вазифалари\nҲаёт фаолият хавфсизлиги курсининг мазмуни, мақсади ва вазифала ...\nҲФХ фанига кириш, унинг асосий вазифалари ва мақсади, таркибий ...\nҲуқуқ фанининг таълим-тарбиявий вазифалари ( Хукук фанини ...\nКорхоналар фаолияти таҳлилининг мазмуни, предмети ва вазифалари\nХаёт фаолият хавфсизлиги курсининг мазмуни, максади ва вазифалари\nҲайдовчини характерловчи кўрсаткичлар, ҳайдовчининг руҳий ...


“Нурли ер” 2025 йилгача узайтирилда\nУйни имтиёзли асосда олиш мумкинми?\nҚР Президенти Маъмурияти жамоат қабулхонасининг Теlegramдаги саҳифасида кимлар имтиёз билан уй олиши мумкинлигини маълум қилди.\nФуқароларга имтиёз билан уй бериш бугунги кунда Қозоғистондаги энг долзарб масалалардан бири бўлиб қолмоқда. Шунга биноан Аризаларни назорат қилиш бўлими “Нурли ер” уй-жой дастурининг 2025 йилгача узайтирганини маълум қилади.\n“Ягона бошпана сиёсатини амалга ошириш”нинг биринчи вазифаси доирасида бошпана оммабоплиги босқичи жорий этилиб, унда аниқлик киритувчи омил аҳолининг даромади бўлади, дейилган маълумотномада.\nАризаларни назорат қилиш бўлимининг маълумотига кўра, оила аъзосига бир яшаш минимуми (29,7 минг тенге)гача даромади бор навбатда турган фуқаролар (етим болалар, 1, 2-гуруҳдаги ногиронлар, нафақадорлар ва бошқалар)га сотиб олишга бўлмайдиган ижаравий уйлари берилади.\n«Бахтли оила» дастури доирасида оила ҳар бир аъзосига икки яшаш минимуми (59,4 минг тенге)га тенг даромади бор кишилар (кўпболали, тўлиқсиз ва ногирон болалари бор оилалар)нинг уй олиш имкони бор.\nОила аъзосига 3,1 яшаш минимуми (92 минг тенге) гача даромади бор навбатда турганлар (ҳарбий хизматчилар, бюджет ҳамда давлат хизматчилари) «5-20-25» дастури асосида ҳокимликларнинг кредитга бериладиган бошпаналарига даъвогар бўла олади. Даромади 3,1 яшаш минимумидан юқори фуқаролар «7-20-25» дастурида қатнаша оладилар.\nШунингдек, даромади 5 яшаш минимумидан (148,5 минг тенге) юқори кишилар учун «Бошпана-хит», «Ўрда» ҚИК, «Уй-жойқурилишжамғармабанки»нинг «Ўз уйим» бозор маҳсулотлари орқали бошланғич ва қайтарма уй олиш имкони яратилган.\n«Уй олиш шаффофлигини таъминлаш ва ягона тизимли ҳисобга олиш учун уй навбатида турганларнинг ягона республика базаси жорий этилади. Мазкур база навбатда турганларга уй-жойнинг оммабоплигини билдириш учун қўлланилади. Бу давлат қўлловининг аниқлигининг ва давлат маблағини мақсадли сарфлаш самарадорлигини таъминлайди», деб таъкидлайди ҚР Президенти Маъмуриятининг жамоат қабулхонаси.\n«ҚозАхборот», 2020-01-16, 02:36 164


ҚУЛЛИК БИЛАН ЖАЗОЛАШ – 2-қисм – Huquqbon\nҚУЛЛИК БИЛАН ЖАЗОЛАШ – 2-қисм\nSentabr 13, 2013 Sentabr 13, 2013 huquqbon\nҲуқуқ эгаси (субъекти) ва унинг ҳужжатларда акс эттирилиши\nЮқорида келтирилган мисоллар очиқда юрган одамлар ҳаётидан келтирилди. Юзминглаб қамоқларда ўтирганлар-чи? Аввало, “ҳуқуқ эгаси” тушунчаси ва унга “Фуқаролик ва сиёсий ҳуқуқлар ҳақида халқаро пакт”и ҳамда Ўзбекистон Республикаси Конституциясида қандай ёндошилганини қараб чиқайлик. Шундай қилиб:\nҲуқуқ эгаси (субъекти) — у ёки бу ҳуқуқ ва мажбуриятлар тегишли бўлган жисмоний ёки юридик шахс (инсон ёки ташкилот);\nФуқаролик ва сиёсий ҳуқуқлар ҳақида халқаро пактнинг (1966 йил) 16-моддаси:\n“Ҳар бир инсон, қаерда туришидан қатъий назар, унинг ҳуқуқ эгаси эканлиги тан олиниши ҳуқуқига эга”\nШу пактнинг 8-моддаси:\nҲеч ким қулликда сақланмаслиги керак; қуллик ва қул савдосининг ҳар қандай кўринишлари таъқиқланади;\nҲеч ким эрксиз ҳолатда сақланмаслиги керак.\nа) Ҳеч ким мажбурий ёки шарт бўлган меҳнатга мажбур қилинмаслиги лозим.\nЎзбекистон Республикаси Конституциясининг 18-моддаси:\nЎзбекистон Республикасининг барча фуқаролари жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан фарқсиз ҳолда бир хил ҳуқуқ ва эркинликларга эга ва қонун олдида тенгдир.\nҚаранг, давлатнинг Асосий Қомусига кўра Ўзбекистонда қулликнинг ўзи тугул ҳиди ҳам йўқ. Бироқ, мамлакат қамоқхоналарида инсон қадрини ерга урадиган ҳақоратлар, калтаклашлар, ёвузларча қийноқлар ҳар қадамда учрайди – бу ҳақда қамоқхоналардан ўлмай чиқиб келган минглаб собиқ махбуслар гувоҳлик беришган ёки ўз яқинларига сўзлаб беришган. Бу ҳақда нуфузли халқаро ташкилотлар – БМТ Қийноқларга қарши комитети икки марта (2002 ва 2007 й.й.), Инсон ҳуқуқлари комитети (2001 й.) ўз хулосаларини эълон қилишган, БМТнинг қийноқлар бўйича Махсус маърузачиси Тео ван Бовен ўз докладини эълон қилган (2003 й.). Қамоқхоналардан юзлаб ўлиги чиққанлар ўз ўлими билан буни тасдиқлаб турибди! Шундай қилиб…\nЎзбекистонда пенитенциар (қамоқхоналар) тизими – қулликнинг ўчоғидир\nҚамоқхона моҳиятан жиноят содир этганларни қайта тарбиялаш ва уларни жисмоний ва маънавий соғлом инсон сифатида жамиятга қайтариш даргоҳи ҳисоблананади. Ўзбекистонда эса қамоқхоналар маъмурияти ноиқтисодий мажбурлов (калтаклаш, қийноққа солиш, овқат ва уйқудан маҳрум этиш ва ҳ.) ёрдамида махбусларнинг эрксиз меҳнатидан келадиган даромадни якка шахс, гуруҳ ёки давлат томонидан ўзлаштириш корхонасига айлантирилган – даромад зона бошлиғи, Жазони ижро этиш Бош Бошқармаси ёки давлат ҳамёнига тушади. Турган гап, бундай ҳолда махбуслар АСЛИДА ҚУЛдирлар. Қуллик уёқда турсин, паспорти олиб қўйилган ва давлат номи билан жазоланган махбуслар ҳатто шу давлат фуқароси эканини бирор нарса билан тасдиқлай ҳам олмайдилар. Махбусларнинг ҳатто фуқаролиги мавҳум бўлиб турган шароитда уларнинг қамоқхоналардаги статуси (мақоми) қулликдан бошқа нарса эмас. Унинг ташкил этувчилари эса ушбулардир:\nА) Қул ишлабчиқариш ва ҳаёт ўтказиш воситалари мулкидан маҳрум этилади;\nВ) Ўзбекистонда “сўзлаш қобилиятига эга бўлган меҳнат қуроли” каби кўриладиган қул ўзи беркитилган муассасанинг умуман жазоланмайдиган ходимларининг жиноий ҳатти-ҳаракатлари гирдобига ташланади;\nС) Қул ноиқтисодий мажбурлов (таҳқирлаш) йўли билан эксплуатация (меҳнати ҳосилини тортиб олиниши)га дучор этилади.\nШундай қилиб, мустабид давлатнинг пенитенциар (қамоқхоналар) сиёсати ўзининг барча муассасаларини давлатнинг реал ҳуқуқтартибот эҳтиёжларидан келиб чиқиб эмас, балки берилган кафолатга кўра ички ишлар органлари ходимларини моддий таъминлаш учун текин ишчи кучини шакллантиришга киришади. Мазкур шакллантириш биринчи навбатда муассасаларнинг ўзларининг сонини ва улар орқали махбуслар жамоасининг сони ва малакасига бўлган эҳтиёжни аниқлаб беради. Ҳукумат мақсадга эришиш учун жиноий жараёнларни сунъий ташкил этиш (сохталаштириш) йўлида оммавий равишда фуқароларни айбдор қилиш усулларини ўйлаб топмоқда.\nЎзбекистонда қуллик белгилари борми, деган савол тамоман ортиқча – у ўзини мана-ман деб кўрсатиб турибди. Жазони ижро этиш муассасаларининг маъмуриятлари ва уларнинг бевосита бошлиқлари махбусларни ҳуқуқ эгасилигидан сунъий ва жиноий йўл билан мосуво қилаётганлари уларни қулликка мубтало этмоқда. Муҳтарам ўқувчига эслатаман: ҳатти-ҳаракатида жамоат тартиб-ахлоғининг қонунлаштирилган меёр (норма)ларидан четга чиқиш белгилари (жиноят, маъмурий ҳуқуқбузарлик ва б.) кузатилган шахсга суд жазо чораси белгилар экан, уни ҳаракатланиш (истаган манзилига бориш) ҳуқуқидан бошқа қонунда кўрсатилган ҳеч қандай фуқаровий ҳуқуқ ва эркинликларидан маҳрум қилмайди. Мас., 10 йиллик қамоқ жазосига ҳукм қилинган махбусни суд қариндош-уруғига, таниш-билишига, давлат идораларига ва халқаро ташкилотларга хат ёзиш ва улардан хат олиш ҳуқуқидан маҳрум қилмайди. Худди шундай, суд бу махбусни маҳаллий органлар, парламент ва президент сайловларида қатнашиш ҳуқуқидан ҳам маҳрум этмайди. Ўзбекистондаги каби мустабидлик ва зўравонликка асосланган сиёсий режим шароитида “… йилга озодликдан маҳрум этилсин” иборасини давлат мулозимлари тамоман “оёғи осмонда” шаклида тушунишади. Улар бу иборани “Махбус еб-ичиш, ухлаш, нафас олиш ва ишлашдан бошқа барча ҳуқуқлардан маҳрум этилган” дея тушунадилар, қамоқхона мулозимлари эса буни амалга оширадилар.\nОдаминг қайси қамоқхонада ётган бўлса, шу қамоқхонани ташқарида юрганлар орасида сендан яхшироқ биладиган одам топилмайди. Менинг куёвим Азамжон Фармонов Жаслиқдаги УЯ 64/71 қамоқхонасида салкам 7,5 йилдан бери сақланаётгани учун мен бу қамоқхонани яхши биламан. Қамоқхонага кириб-чиқиб турган одамлар, хусусан менинг қизимнинг гапига қараганда зонага киришдан олдин ташқарида ва зонадан чиқишдан олдин зона ичида одамни тамоман ечинтириб текширишар ва ҳар қандай қоғозни олиб қўйишар экан. “Халқаро Авф” (Эмнести Интернешнл) ташкилотининг ташаббуси билан 2009 йилда турли мамлакатлардан турли инсонлар қамоқхона адресига, А.Фармоновни қўллаб-қувватлаб унинг номига юзлаб хатлар ёзишган, бироқ уларнинг бирортаси махбусга етиб бормаган. Ваҳоланки, А.Фармоновни суд қилган Сирдарё вилояти, Янгиер шахар жиноий ишлар бўйича суди унга хат ёзиш ва ташқаридан хат олиш ҳуқуқидан маҳрум этган эмас. Ҳамма даврда қул ҳам шу ахволда – барча ҳуқуқлардан маҳрум қилинган ҳолда яшаган.\nСовет даврида иқтисоди асосан пахта етиштиришга йўналтирилган Ўзбекистон халқи мустақиллик йилларида қулликдан қутилмади. Аксинча, у янги-янги шаклларга ўтди. Совет даврида шахс ва сиёсатчи сифатида шаклланган И.Каримов мустақиллик даврида қишлоқ хўжалиги сиёсатида узоқ вақт совет даврининг бошқариш усулларидан кўнгил уза олмади. СССРда қишлоқ хўжалигини ташкил қилишдаги юзага келган ва феодал усуллар билан бошқарилган “колхоз” [коллективное хозяйство; ўзбек тилида – жамоа хўжалиги] ва “совхоз” [советское хозяйство; ўзбек тилида – совет хўжалиги]лар Ўзбекистонда 90-чи йиллар охиригача сақланиб қолинди. Феодализм давридаги феодал хўжалик структураси жуда содда бўлган: катта ер эгаси – феодал, унинг ерида ишловчилар – қароллар, яъни крепостной деҳқонлар (қуллар). Колхоз ва совхозлар ҳам моҳиятан шу: колхоз раиси ва ерда ишловчи колхозчилар [совхоз директори ва ерда ишловчи ишчилар]. “Феодал хўжалик” ва “колхоз” (“совхоз”) – ташкил этувчилар нуқтаи-назаридан бир хил, номи ҳар хил, холос. Ўзбекистонда мазкур крепостной хўжаликлар 90-чи йиллар охирига келиб ўзгартирилди – колхоз ва совхозлар ўрнида бир қарашда эркин бозор иқтисодига асослангандай кўринган, бироқ қуллик моҳиятини сақлаб қолган “ширкат хўжалик” (акционерлик хўжалиги) ва “фермер хўжалиги” билан алмаштирилди.\nБир муддатдан кейин Ўзбекистонда барча ерлар фермерлар “ихтиёрига” ўтди, мамлакатда “фермерлик” ҳукм сура бошлади ва “Фермерлик ҳақида” номли анча демократик қонун ҳам қабул қилинди. Бироқ бу сафар ҳам ҳеч нарса ўзгармади: туман ҳокимлари феодал ўрнини, қароллар ўрнини эса – фермерлар эгаллади. Феодализм даврида ҳар бир феодал ўзининг қуролланган қўшини (отряди)га эга бўлган. Феодаллар орасидаги можарони кучли қўшинга эга бўлган, феодалларнинг “зўри” ҳал қилган, қуллар орасидаги можарода эса феодалнинг ўзи ҳукм чиқарган. “Ҳоким ва Фермер” муносабати ҳам худди ШУ АСНОДА: вилоят ҳокими ва унинг қўл остидаги туманлар ҳокимларининг ўз қўшини (милицияси) ва судлари бор, фермерларга боғлиқ муаммоларни туман ҳокими ва унинг қўл остидаги туман суди ҳал қилади, унинг қарорларини вилоят ҳокими ва унинг қўл остидаги вилоят суди тасдиқлаб беради. “Феодал ва Қарол” муносабатидан фарқли ўлароқ “Ҳоким ва Фермер” муносабатида расмий ёзма шартнома тузилади. Шартнома ҳеч қачон бажарилмайди, у фақат фермер зиёнига ишлайди. Мазкур муносабатда фермер ҳақ, ҳоким (ёки унинг мулозимлари) ноҳақ бўлган суд қарорини кўганимиз ҳам йўқ, эшитганимиз ҳам йўқ.\nҲоким фермернинг банкдаги пулига хўжайинлик қилиши мумкин. Фермер мабодо бирор жойда ҳоким ёки унинг сиёсати ҳақида кескинроқ гапириб қўйса, ҳоким фермерга банкдаги ҳалол пулини, техникасига нефтебазадан ёқилғини, пишган бўғдойини ўришга МТСдан комбайн ололмайдиган қилиб қўйиши, яъни “синдириши”, бир неча “синдириш”лардан сўнг эса сассиз-товушсиз қулга айлантириши ҳеч гап эмас. Бу – Ўзбекистонда минглаб мисолларда кузатилган. Фермерлар даври бошланганда фермер хўжалиги очмаган бирорта прокурор, милиция бошлиғи, суд раиси ва бошқа юқори лавозимли туман ва вилоят мулозими қолмади. Ўша мулозим фермер хўжалигини ўз номига ҳужжатлаштирган эмас – қандайдир бир қулнинг номига ҳужжатлаштирган. Қул унинг ерида ишлайди, мулозимнинг ҳар бир гапига “лаббай” деб жавоб беради, даромаднинг ҳаммасини хўжайинига беради, қолган-қутганига оила тебратади. Бошқача айтганда, Ўзбекистонда барча фермер хўжаликлар сони 80.000 дан ортиқ эканини ҳисобга олсак, ўнминглаб ҳақсиз-ҳуқуқсиз қул фермерлардан ташқари яна минглаб мулозимларга ишлайдиган қуллар яратилди.\nЎзбекистонда пахтачилик соҳасида қўл меҳнатидан кенг фойдаланиш йўлга қўйилганини ҳамма билади: ғўза чопиғи, қатқалоғдан тозалаш, ғўза чеканкаси ва пахта терими шулар жумласидандир. 2012 йилгача бу ишларда мактаб болалари меҳнати қулдор давлат ва қулдор мулозимлар ҳамёнига улкан даромадлар тушириб келди. Қулдорлик даврида ҳам қулдор плантациясида болалар ота-онаси ёнида меҳнат қилганлар. Ўзбекистонда ҳам шу. Қулликка қарши курашувчи халқаро ташкилотларнинг босимидан кейин 2012 йилдан бошлаб қулдор давлат болаларни пахта теримига олиб чиқишни камайтирди. Бироқ қул меҳнатига ўрганган қулдор давлат аҳолининг бошқа қатламини қул қила бошлайди. Ўзбекистоннинг қулдор ҳукумати ҳам шу ишни қилди: ғўза чопиғи ва пахта теримига ўқитувчилар, врачлар, завод-фабрика ишчи ва хизматчиларини мажбурлаб далаларга олиб чиқди. Минг-минглаб зиёлилар, касб эгалари ва бошқа хизматчилар ўз иш жойларини ташлаб қулликка йўналтирилдилар. Халқини ҳурмат қиладиган мамлакатларда ҳар бир одам ўз ўрнида ишлайди, унинг хоҳишисиз ҳеч ким уни бошқа ишга жалб қилолмайди. Бундай давлатларда мамлакат ҳаёти соатдай ишлайди. Ўзбекистонда икки ой пахта терими пайтида, яъни минг-минглаб ўқитувчиларни мактаблардан, врач ва ҳамшираларни касалхоналардан, коллеж ва лицей ўқувчиларини дарсларидан, шоферларни маршрутларилан суғуриб олиб пахта теримига жўнатган пайтда мамлакат ҳаёти бузуқ арава ҳолатида ишлайди, холос.\nҚулликнинг асосий шарти – қулни зулмда ушлаб туришдир. Шунинг учун ҳам қулдор шахсан ўзи ёки унинг ёлланган қўриқчилари қулларни муттасил калтаклаб турган. Ўзбекистонда ҳам шу! Қамоқхоналардаги калтаклашлар ва зулмнинг бошқа турлари ҳақида юқорида ёзилди. Бу тажриба очиқда ҳам кенг амал топди: ҳоким ва бошқа мулозимлар томонидан фермерларни калтаклаш одат тусига кирди. Ўзбекистон Инсон Ҳуқуқлари Жамияти Жиззах вилояти ҳокими Убайдулла Ёмонқулов вилоят ҳокимлиги биносида (!!!), суд раиси, милиция бошлиқлари ва бошқа мулозимлар иштирокида, бир неча юз фермерлар билан 2004 йил 17 августда бўлган учрашувда бир неча фермерни ваҳшиёна калтаклагани ҳақида “Қутурган ҳоким” номли мақола эълон қилган эди. Бу – муштумзўрликнинг ягона мисоли эмас, бундай воқеалар Ўзбекистонда ҳар куни, турли жойларда, такрор ва такрор юз берар эди. Давлатнинг асосий қулдорлари И.Каримов ва Ш.Мирзиёев давлат сиёсатини айнан муштумзўрлик устига қуришган эди. Ўзбекистонда кенг қулоч ёзган меҳнат муҳожирлиги анашу сиёсатнинг ҳосиласидир.\nХулоса ва саволлар:\n1) Давлат тепасига ўз халқини ҳурмат қилмайдиган одам келса, унинг асосий мақсади – халқни қулликка солиш орқали жазолашдан иборат бўлади;\n2) Қулликдан қутилиш оғир ва узоқ давом этадиган жараёндир – шунинг учун ҳам бўлса керак, Мусо пайғамбар яҳудийларни Миср фиръавни зулмидан ташқарига олиб чиқиб кетиб, уларни 40 йил саҳрода айлантириб юрганлар;\n3) Ўзбекистон фиръавнининг ўрнига ким келаркин – яна битта фиръавнми ёки Аллоҳдан қўрққан бир мусулмонми?\n4) Миллионлаб ўзбеклар меҳнат муҳожирлари сифатида ташқарига чиқиб кетгани, балки бўлажак эркинлик ва фаровонликка ишорамикин?\nPrevious postҚУЛЛИК БИЛАН ЖАЗОЛАШ – 1-қисм\nNext postЯҚИН ЎТМИШИМИЗДА НИМАЛАР ҲАҚИДА ЁЗГАНДИК?


Cана : 18-10-2017 / Янгиликлар, Технология / кўрилди: 588\nРоботлар ва юқори технологиялар уларнинг тараққиётига қарамасдан, одамлар ўрнини боса олмайди, чунки одамларда ўзаро муносабатлар ва қадриятлар мавжуд. Бу ҳақда Alibaba Group асосчиси Жек Ма "Очиқ инновациялар" форумидаги нутқида айтиб ўтди. "Kun.uz" сайти бу ҳақда батафсил ёритди.\n"Биз одамларга ўхшаш роботларни яратамиз, бироқ машиналар машина, одамлар одам бўлиб қолади. Одамлар бизда машиналарда бўлмаган ишонч, муносабатлар, қадриятлар борлигига ишонишлари керак ва мен машиналар бизнинг ўрнимизни эгаллашига ишонмайман", деб айтган Ма.\nУнинг айтишича, интернет ва рақамли технологиялар инсонларнинг кўплаб муаммолари етими бўлади. "Бу барқарорроқ ривожланиш бўлади. Фикримча, бу тараққиёт одамларни бахтлироқ қилади", деб қўшимча қилган Ма.\nБироқ Манинг айтишича, рақамли технологияларнинг глобал ривожланиши ҳозирда география ва янги компаниялар иштироки нуқтаи назаридан бир текис юз бермаяпти. "Ҳозир глобаллашув бир текис юз бермаяпти, дунёда етакчилик қилаётган 60 га яқин компаниягина бор", деб айтган Alibaba.\n"Очиқ инновациялар" форуми Москвада бўлиб ўтмоқда. Унинг бош мавзуси "Рақамли иқтисодиёт. Глобал трансформация чақириқлари" деб аталган.


Россияга қарши янги санкциялар эҳтимоли Марказий Осиё учун нимани англатади? - BBC News O'zbek\nПрезидент Дональд Трампнинг қаршилигига қарамай, АҚШ Конгресси (Вакиллар палатаси) Россияга янги санкциялар киритиш масаласини ёқлаб, овоз берди.\nХабарларга кўра, бу - Россиянинг 2016 йилдаги АҚШ президент сайловидаги "аралашуви"га қарши жавоб амали бўлади.\nКўзда тутилаётган янги жазо чоралари эса, россиялик юқори мартабали мулозимларга қаратилади.\nФранциядан сиёсий таҳлилчи Камолиддин Раббимов таҳлилида.\nТаҳлилчиларга кўра, бу - Россия билан ўзаро алоқаларни яхшилаш умидида бўлган президент Трампни анчайин мушкул аҳволда қолдириши мумкин.\nРоссия томонига кўра, бу овоз беришлар икки давлат ўртасидаги "муносабатларни нормаллаштириш" эҳтимолини чиппакка чиқариши мумкин.\nИмзо чекиши учун президент Дональд Трампга юборилмасдан аввал янги санкцияларга оид ҳужжат лойиҳаси АҚШ Сенати тасдиғидан ҳам ўтиши шарт кўрилади.\nСўнгги янгилик манзарасида Оқ Уйнинг расман билдиришича, ҳозир бу ҳужжат лойиҳасини кўриб чиқишмоқда ва жорий паллада унга президент Трампнинг вето қўйиш-қўймаслиги номаълум.\nУстма-уст санкциялар ва Марказий Осиё\nПрезидент Путинни Украина шарқидаги вазиятни беқарорлаштиришда айблаётган АҚШ ва Оврўпо Иттифоқи 2014 йилдан бошлаб, Россияга ўз жазо чораларини киритишни бошлаган. Орада уларни бир неча бор узайтирган.\nҒарб, хусусан, Оврўпо Иттифоқи жазо чораларининг таъсири икки томонлама бўлиши ва бундан ўзи ҳам зарар кўришини тан олади.\nАммо ғарблик сиёсатчиларга кўра, Президент Путин бундан бошқа чора қолдирмаган.\nСанкциялар Россия иқтисоди ва шахсан жаноб Путин учун оғриқли бўлиши айтилади.\nРоссия иқтисоди ҳозирнинг ўзида деярли ўсишдан тўхтаган ва Марказий Банк рублнинг қийматини ушлаб туриш учун барқарорлик жамғармасидан миллиардлаб доллар сарфламоқда.\nЮз минглаб ўзбекистонликлар Россияда мавсумий ишлар билан банд экани ҳисобга олинса, жазо чоралари уларнинг иш топиш истиқболларига салбий таъсир кўрсатиши тахмин қилиш мумкин.\nТаҳлилчилар сўнгги йилларда Россиядаги ўзбеклар уйларига юборган миллиардлаб доллар маблағлар ўзбек сўмини бутунлай барбод бўлишдан асраб қолганини айтишади.\nУларга кўра, Россия Ўзбекистоннинг энг йирик савдо шериги экани назарда тутилса, савдо ҳажми ҳам қисқаришини башорат қилиш қийин эмас.\nДейлик, Россия Федерал Миграция Хизмати ўтган йил бошида эълон қилган маълумотларга таянилса, ҳозирга келиб, ўзбекистонлик меҳнат муҳожирларининг сони бир миллионга озайган.


IFFHS. "Бунёдкор" 14 поғона пастлади / CHAMPIONAT.asia\nIFFHS. "Бунёдкор" 14 поғона пастлади\nБугун Халқаро футбол федерациялари статистикаси маркази (IFFHS) клубларнинг янги , февраль ойи учун рейтингини эълон қилди.\nЯнги рейтингга кўра Ўзбекистон клубларидан фақатгина "Бунёдкор" кучли 200 талик рейтингдан ўрин олди. Бу ойда "қалдирғочлар" ўтган ойга нисбатан 14 поғона пастлаб, 187 поғонага жойлашди. Айни вақтда "Бунёдкор" рейтингда 93,00 баллга эга бўлиб турибди.\nОсиё минтақаси бўйича эса айни вақтда рейтингни Хитойнинг "Гуанжао" клуби бошқараётган бўлса, кучли ўнликдан Жанубий Кореянинг учта , Саудия Арабистони ва Қувайтнинг иккитадан, Эроннинг битта клуби ўрин олган.\nДунё бўйича ҳамон "Бавария" биринчи ўринда бормоқда.\n2. "Реал Мадрид"\n5. "Атлетико Мадрид"\n6. "Атлетико Минейра"\n13. "Арсенал" ..\n18. "Манчестер Сити"\n46. "Манчестер Юнайтед"\n120. "Буринам Юнайтед"\nТўлиқ жадвал билан ушбу саҳифада танишинг.


Бош саҳифа > ЯНГИЛИКЛАР > Ўзбекистон Миллий кутубхонасида U-Report ёшлар ижтимоий инновацион лойиҳаси тақдимоти\nЎзбекистон Миллий кутубхонасида U-Report ёшлар ижтимоий инновацион лойиҳаси тақдимоти\n2019 йил 6 март куни Ўзбекистон Миллий кутубхонаси “Жаҳон” ўқиш залида Ўзбекистондаги ЮНИСЕФ ташкилоти ваколатхонаси билан ҳамкорликда U-Report ёшлар ижтимоий инновацион лойиҳаси тақдимоти ўтказилди. U-Report лойиҳаси ЮНИCEФ (БМТ Болалар фонди) нинг Ўзбекистондаги ваколатхонаси, Ўзбекистон ёшлар иттифоқи, халқ таълими вазирлиги, Ўзбекистон Республикаси Олий Мажлиси Сенати ҳамкорлиги ва Ucell компанияси кўмагида амалга оширилмоқда.\nТақдимотни очиқ деб эълон қилар экан, U-Report лойиҳаси раҳбари Ж.Нуржанова лойиҳанинг мақсади ва вазифалари билан таништирди. “U-Report ёшлар ижтимоий инновацион лойиҳаси ҳафталик сўровномалар асосида ёшларни қизиқтирган ва улар ҳаётига даҳлдор долзарб масалаларда фикрларини ўрганиш ҳамда ижтимоий аҳамиятга эга маълумотларни тарқатиш имконини беради. Сўровнома натижалари ёшлар сиёсати ҳамда ёшлар фаровон ҳаётига оид дастурлар, хизматлар, бошқа соҳаларни шакллантириш ва амалга оширишда манфаатдор томонлар томонидан ўрганилиб чиқилади”, - деди Ж.Нуржанова.\nU-Report ёшлар кўмитаси етакчиси М.Абидов лойиҳа ҳақида кўргазмали слайдлар ёрдамида гапириб берди. “Сўровнома натижалари реал вақт тартибда uzbekistan.ureport.in Ўзбекистондаги U-Report сайтида жамланиб борилади. Лойиҳада иштирок этиш аноним, бепул, мақсадли аудитория 14-30 ёшлилар. Каналга мамлакатимиз бўйлаб барча вилоятлардан Телеграм, Фейсбук, СМС орқали уланиш мумкин (қисқа 1122 рақамига START сўзини SMS қилиб, Telegram даги @UreportUzbBot га START сўзини юбориб, Facebookдаги Massenger орқали @UReportUzbekistan саҳифасига START сўзини юбориб). Турли секторлардаги вазиятни яхшилаш учун сўровлар натижалари ёшлар ҳамда қарорларни қабул қилишда иштирок этадиган шахслар орасида тарқатилади. Фикрларни йиғиш учун бериладиган саволлар соғлиқни сақлаш, таълим соҳалари, ёшлар орасидаги ишсизлик ва ёшларга тегишли бошқа масалаларни қамраб олиши мумкин”.\n“Бугунги кунда U-Report платформаси 5 миллион нафардан ортиқ респондентларни ўз ичга олган дунёнинг 52 мамлакатида қўлланилади. Ўзбекистон бу лойиҳага 50 мамлакат сифатида кирган. Ушбу инновацион методология алоҳида ахборотларнинг сир сақланишини кафолатлайди, лекин айни пайтда умумлаштирилган маълумотлар билан жамоатчилик бемалол танишиш имконига эга бўлади. Олинган ахборот ёши, жинси ва минтақалар бўйича реал вақт тартибида таҳлил этилиб, ёшларга маслакдош тенгдошлари билан топишишда ва ёшларга доир муҳим масалаларга ҳукумат эътиборини жалб қилишга ёрдам беради”, - дея қўшимча қилди U-Report ёшлар кўмитаси аъзоси С.Аҳмедов.\nТақдимот иштирокчилари иштирокчилар ҳақидаги маълумотларнинг маҳфийлиги, жавобларнинг хавфсизлигининг таъминланганлиги, кўнгиллилар ҳаракатида иштирок этиш имкониятлари ва бошқа ўзларини қизиқтирган мавзуларда саволлар билан мурожаат қилдилар. Фаол иштирокчилар ташкилотчилар томонидан совғалар ва эсдаликлар билан тақдирландилар.


Украина газ ширкатларида тинтув ўтказилди\nУкраина Хавфсизлик хизмати мамлакатдан ўтаётган газ қувурларини назорат қилувчи Укртрансгаз компаниясида рейд ўтказди.\nУкртрансгаз расмийларининг билдиришича, хавфсизлик хизмати ходимлари бинода тинтув ўтказгандан сўнг компанияни тарк этган.\nЧоршанба куни Украина Хавфсизлик хизмати ходимлари Нафтогаз миллий энергетика компаниясида ҳам рейд ўтказди.\nХавфсизлик хизматига кўра¸ ўтказилган рейд Нафтогаз компаниясининг мамлакат ҳудуди орқали транзит қилинаётган газни ноқонуний тарзда ўзлаштирганига оид тергов жараёнининг бир қисми.\nНафтогаз расмийларининг таъкидича, хавфсизлик хизмати ходимлари январ ойидаги газ можаросидан сўнг Украина-Россия ўртасида имзоланган ҳужжатларнинг асл нусхаларини қидирган.\nАйни пайтда¸ Украина бош вазири Юлия Тимошенко Нафтогаз компаниясида ўтказилган рейдни кескин танқид қилди.


Қуйи Чирчиқ тумани ҳокими, Қўлдошев Абдумалик Абдуғаниевич туман прокурори, Имомов Шуҳратали Тоирович туман солиқ инспекцияси раҳбари сифатида ...\nсайтлар ва ижтимоий тармоқларда Қарши шаҳар прокурори ўринбосари пора билан қўлга олинганига оид хабарлар тарқалди. Хабарларда мансабдор беш юз АҚШ доллари миқдоридаги пулни пора тариқасида ... хизмати раҳбарининг «Xabar.uz»га маълум қилишича, Қарши шаҳар прокурорининг собиқ ўринбосари М. А. жиноят устида қўлга олингани рост. ...\nинспекцияси бошлиғи бўлган. Жобир Азимов Одилович Учтепа тумани прокурори этиб тайинланди. У шу вақтгача Самарқанд вилояти прокурорининг ...\nЗафарович 2019 йил 24 апрелдан Сирдарё вилояти Ширин шаҳри прокурори лавозимига тайинланди. Бу ҳақда Сирдарё вилояти прокуратураси ...\nвилояти прокурори Улуғбек Тошев қонунийлик, ҳуқуқбузарликлар эрта профилактикасини таъминлаш, кадрлар тарбиясида йўл қўйган камчиликлари учун лавозимидан ... лавозимидан озод этилди. Унинг ўрнига Ўзбекистон Республикаси бош прокурори ўринбосари Рашид Раҳматов Наманган вилоятига прокурор этиб тайинланди. ...\nтенглаштириш борасида муҳим бир масала бор — айблов хулосаларининг прокурор томонидан тасдиқланишини бекор қилиш керак, бу биринчи оғриқли ... Унинг айтишича, жиноят ишлари кўрилаётган суд процессларида, одатда, прокурор кириб, айблов хулосасини ўқийдию чиқиб кетади. Суд жараёнида нималар ...\nРеспубликаси бош прокурори Отабек Муродовнинг отаси Баҳриддин Муродов вафот этди. Бу ҳақда «Дарё» хабар берди. Маълум бўлишича, Баҳриддин Муродов 25 февраль ...\nНаманган вилоятида яшовчи фуқаро Н. бир неча туман тиббиёт бирлашмаларига қўнғироқ қилиб, ўзини вилоят прокуратураси ходими дея таништирган.\nтумани прокурори лавозимига тайинланди. Бу ҳақда «Makan.uz» ўз манбаларига таяниб хабар берди. Ислам Каримов ушбу лавозимга тайинлангунча қадар Қорақалпоғистон ...\nвилоят Бекобод туман ИИБ ЙХХБ ходими С.И. вилоят прокурорининг номига ариза билан мурожаат қилди, деб хабар бермоқда Бош прокуратура матбуот хизмати. У ўз мурожаатида прокуратура хизмат кийимида ...\nСурхондарё вилояти ҳокими ўринбосари ва вилоят прокурори ўзгарди\nсув хўжалиги масалалари бўйича ўринбосари Улуғбек Охунов ва вилоят прокурори Ўктам Саидов бошқа ишга ўтгани сабабли эгаллаб турган лавозимидан ... иштирокида бўлиб ўтган йиғилишда вилоят ҳокими ўринбосари ва вилоят прокурори лавозимидан озод этилган. Вилоят ҳокимининг қишлоқ ва сув хўжалиги ...\nРеспубликаси Бош прокурорининг 2018 йил 3 ноябрдаги буйруғига асосан Аминов Шохрух Азаматович Навоий вилоят прокурори лавозимига тайинланди. Бу ҳақда Бош прокуратура ... органларида турли лавозимларда, 2014 йилдан Бош прокуратура бошқарма прокурори, катта прокурори, бошқарма бошлиғи ўринбосари, бошқарма бошлиғи, ...\nНавоий прокурори Қорақалпоғистонга ўтди\nҚарорига асосан Каримов Хидир Саматович Қорақалпоғистон Республикаси прокурори лавозимига тайинланди. Х.Каримов 1967 йилда туғилган, маълумоти ... фаолият юритган. 2017 йилнинг март ойидан шу вақтгача Навоий вилоят прокурори лавозимида ишлаган. Эслатиб ўтамиз, Қорақалпоғистон прокурори ...


Ҳукумат саноат маҳсулоти таннархини туширмоқчи\nЎзбекистондаги саноат корхоналари 2014 йили маҳсулот таннархини 14 фоизга ёки 940 миллиард сўмга қисқартириши керак. Бу вазифа Ўзбекистон ҳукумати қабул қилган қарорда белгилаб қўйилгани тўғрисида Регнум ахборот агентлиги хабар қилди.\nҲужжатда, белгилаб қўйилишича, энергия ресурсларини тежаш ҳисобига 1,22 фоиз, технологик йўқотишлар ҳисобига 1,5 фоиз, ресурслар ва хом ашёлар сарфи ва харидни оптималлаштириш ҳисобига 2,6 фоиз ва бошқа ҳаражатларни қисқартириш ҳисобига 5,1 фоизга таннархни камайтириш лозим.\nҲукумат қарорида конкрет корхоналарда ишлаб чиқариш таннархи неча фоизга қисқартирилиши ҳам белгилаб берилган. Масалан, “Ўзбекнефтьгаз” Миллий холдинг компаниясида 14,7 фоизга, “Ўзбекэнерго” давлат акциядорлик компаниясида 14,5 фоизга қисқартирилиши лозим.\nҚарорга биноан иқтисод қилинган маблағ корхоналар ихтиёрида қолади.


Зардорий ЕИ ва НАТО раҳбарлари билан учрашди\nПокистон президенти Осиф Али Зардорий Брюсселга сафар қилди.\nБу ерда Покистон раҳбари ЕИ етакчилари билан учрашиб терроризмга қарши кураш ва ўзаро савдо-иқтисодий алоқаларни ривожлантириш имкониятларини муҳокама қилди. Бу ЕИ ва Покистон раҳбарларининг олий даражадаги илк учрашувидир.\nЕИнинг ташқи алоқлар бўйича комиссари Бенита Ферреро-Валднер Брюсселдаги музокаралар арафасида ЕИ Покистонга 138 миллион долларлик ёрдам кўрсатишини эълон қилди. Маълум бўлишича, бу пулларнинг ярми Сват водийсини тарк этган қочқинлар эҳтиёжи учун сарфланади.\nЖорий ҳафта бошида ЕИ Ташқи ишлар вазирлари минтақа барқарорлиги учун Покистон стратегик жиҳатдан муҳим эканини қайд этдилар.\nШунингдек, бугун Зардорий НАТО бош қароргоҳига ташриф буюрди. Бу ерда Покистон раҳбарининг Шимолий Атлантика кенгаши йиғинида нутқ сўзлаши кутилмоқда.


Яна бир мамлакат Telegram’ни блокламоқчи. Қани, уриниб кўрсин-чи!\nBlackBerry Athena: афсонавий бренднинг ҳали тақдим этилмаган QWERTY-смартфони илк «жонли» суратларда!\nБунақаси бўлмаган: Galaxy A6 смартфонидан аввал унинг видеоқўлланмаси чиқди!\nXiaomi ниҳоят Mi 7 тақдимот санасини айтди!\niPhone SE 2 янги видеороликда: «Home» тугмачаси ва 3,5 мм.лик аудиотирқиши йўқ!\nИлк партияси атиги 37 сонияда сотиб тугатилган смартфон!\nXiaomi Redmi S2: янада кўпроғини кутинг\niOS 10’ни қўллаб-қувватловчи (ёки аксинча) қурилмалар маълум қилинди\nApple янги имкониятларга бой iOS 10 операцион тизимини ишга туширди. Аммо бахтга қарши у iPhone ҳамда iPad’ларнинг эски талқинларида ишламайди. Apple 13...


Кўчма диагностика мажмуаси бориш қийин ва чекка ҳудудларда яшовчи аҳолига бирламчи тиббий ёрдам кўрсатиш учун мўлжалланган. 10.03.2021, Sputnik Ўзбекистон\nТОШКЕНТ, 10 мар — Sputnik. Ўзбекистонга Россия ҳукумати ва БМТнинг ОИВ/ОИТС бўйича бирлашган дастури (UNAIDS) томонидан 300 минг долларлик кўчма диагностика мажмуаси топширилди.Кўчма диагностика мажмуаси ташхис қўйиш жараёнлари, тест синовлари, шунингдек, тиббий кўрик, профилактика кўригидан ўтказиш ва республиканинг бориш қийин ва чекка ҳудудларида яшовчи аҳолига бирламчи тиббий ёрдам кўрсатиш учун мўлжалланган. Бундан ташқари, кўчма даволаш-профилактика модули – тиббий ва ёрдамчи ускуналар билан жиҳозланган кўчма тиббиёт мажмуаси бўлиб, ҳар қандай иқлим шароитида юқори ташхис қўйиш қобилияти билан ишлайди. Тиббиёт ходимлари учун ҳам, текширилаётган беморлар учун ҳам юқори даражадаги қулайликни таъминлайди. Шу билан бирга биологик намуналарнинг санитария-гигиена ва эпидемиологик талабларга мувофиқлигини таъминлайди.Кўчма диагностика мажмуаси инструментал, лаборатория, функционал ва ультратовуш диагностикаси учун тиббий ускуналар тўплами билан жиҳозланган. Лаборатория жиҳозлари, функционал диагностика билан жиҳозланиш мобил клиникаларни офлайн режимда ишлатиш ва ишлаб чиқариш ҳажмини ошириш имконини беради. Мобил лабораторияларнинг мобил алоқа хизматларининг йўналишларидан бири бу аҳолининг заиф қатламларини ОИВ/ОИТС, гепатитни текшириш ва маслаҳат хизматларига киришини таъминлашдир.\n17:55 10.03.2021 (янгиланди: 17:56 10.03.2021)\nКўчма диагностика мажмуаси бориш қийин ва чекка ҳудудларда яшовчи аҳолига бирламчи тиббий ёрдам кўрсатиш учун мўлжалланган.\nТОШКЕНТ, 10 мар — Sputnik. Ўзбекистонга Россия ҳукумати ва БМТнинг ОИВ/ОИТС бўйича бирлашган дастури (UNAIDS) томонидан 300 минг долларлик кўчма диагностика мажмуаси топширилди.\nКўчма диагностика мажмуаси ташхис қўйиш жараёнлари, тест синовлари, шунингдек, тиббий кўрик, профилактика кўригидан ўтказиш ва республиканинг бориш қийин ва чекка ҳудудларида яшовчи аҳолига бирламчи тиббий ёрдам кўрсатиш учун мўлжалланган.\nБундан ташқари, кўчма даволаш-профилактика модули – тиббий ва ёрдамчи ускуналар билан жиҳозланган кўчма тиббиёт мажмуаси бўлиб, ҳар қандай иқлим шароитида юқори ташхис қўйиш қобилияти билан ишлайди. Тиббиёт ходимлари учун ҳам, текширилаётган беморлар учун ҳам юқори даражадаги қулайликни таъминлайди.\nШу билан бирга биологик намуналарнинг санитария-гигиена ва эпидемиологик талабларга мувофиқлигини таъминлайди.\nКўчма диагностика мажмуаси инструментал, лаборатория, функционал ва ультратовуш диагностикаси учун тиббий ускуналар тўплами билан жиҳозланган. Лаборатория жиҳозлари, функционал диагностика билан жиҳозланиш мобил клиникаларни офлайн режимда ишлатиш ва ишлаб чиқариш ҳажмини ошириш имконини беради.\nМобил лабораторияларнинг мобил алоқа хизматларининг йўналишларидан бири бу аҳолининг заиф қатламларини ОИВ/ОИТС, гепатитни текшириш ва маслаҳат хизматларига киришини таъминлашдир.


21 апрел 2021, Тошкент вақти: 07:12\nKun.uz сайти мухбири Хуршид Далиев\n2017 нинг якунига етган баҳори давомида Ўзбекистон оммавий ахборот воситаларида ҳам кўклам иси уфургандай бўлди: вилоят ҳокимлари мамлакат миқёсида видеосуҳбатлар бера бошлади.\nХусусан, kun.uz сайти “Очиқ мулоқот” лойиҳаси доирасида Андижон, Бухоро ва Наманган вилоятлари ҳокимлари билан суҳбатлар ўтказди.\nБу суҳбатлардан нафақат ҳар бир вилоятнинг хос ёки барча вилоятлар учун муштарак муаммолар, балки ҳокимлар корпуси вакилларининг шахси, уларнинг дунёқараши, ҳаётий принциплари тўғрисида тасаввур ҳосил қилиш мумкин.\nОзодлик ҳокимларнинг суҳбатдоши билан суҳбатлашди\nВилоят ҳокимлари илгари, балки, вилоят матбуоти ва телевидениесида кўриниш бериб юргандир, лекин мамлакат миқёсида кўринмас кишилар эди. Уларни интервьюга кўндириш қийин бўлмадими? Бериладиган саволлар олдиндан келишиб олиндими ёки бундай шарт қўйилмадими?\nШу ва бошқа саволларини Озодлик ҳокимлар билан суҳбатлашган kun.uz мухбири Хуршид Далиевга берди:\nЖурналист Хуршид Далиев билан суҳбат\nPRсимон суҳбатларда кўтарилган маҳаллий муаммолар\nKun.uz нинг вилоят ҳокимлари билан ўтказган суҳбатлари халқни қийнаётган саволлар жавобини топишга уринишдан кўра, ҳокимларнинг пиари сифатида тасаввур қолдиради.\nБалки, Ўзбекистон шароитида йиллар давомида бундай мулоқотга киришмаган ҳар икки томон: журналист ва ҳоким учун суҳбатнинг шундай юмшоқ шакли табиийдир.\nЛекин, нима бўлганда ҳам, наманганликлар ўзларини қийнаётган баъзи саволларга ўзлари яшаётган вилоят ҳокимидан жавоблар олди.\nМасалан, Хайрулло Бозоров Наманган шаҳрида кўчаларидаги тирбандликни тан олар экан, бундай деган:\n“Сабаби автобусларимиз йўқ эди. Одамларимизни ташишда фақат “Дамас”ларга таяниб қолгандик. Шаҳарда жуда кўплаб бундай машиналар юриши оқибатида кўчаларда ҳаракатланиш қийин бўлиб қолганди. Лекин бугунги кунга келиб 200 тага яқин автобус олдик. Яна 70 автобус олишимиз керак. Бу орқали шундай муаммолар бартараф этилади”.\nОзодлик тингловчисидан ҳокимнинг жавобига савол\nНаманган шаҳрида яшовчи 30 яшар Шокирхон 31 май куни Озодлик орқали вилоят ҳокимига бермоқчи бўлган саволлар орасида шу масала ҳам бор эди.\n- Шаҳарнинг Сардоба мавзеида тирбандлик жонга тегди. Шунга барҳам беришни ҳокимдан сўраган бўлардим, -деди Шокирхон.\nСуҳбатларда ҳокимлар тан олган муштарак муаммолар\nKun.uz Наманган вилоят ҳокими Хайрулла Бозоров билан май ойида ўтказилган суҳбатдан олдин февралда Андижон вилоят ҳокими Шуҳрат Абдураҳмонов билан, мартда Бухоро вилоят ҳокими Ўктам Барноев билан суҳбатлашган эди.\nУччала ҳоким ҳам Озодлик йиллардан буён айтиб келаётган энергия ва ичимлик суви таъминоти билан боғлиқ муаммоларни тан олди.\nНаманган вилоят ҳокими Хайрулла Бозоров:\n“Бу кўплаб аҳолимизнинг эътирозларига сабаб бўлаётган масала. Айниқса электр энергияси соҳасида муаммолар қишки мавсумда бор”.\nАндижон вилоят ҳокими Шуҳрат Абдураҳмонов:\n“Қиш келиши билан одамлар орасида бир гап айланишни бошлайди: “Ана давлат чироқни ўчиряпти, ана ҳоким у қиляпти, бу қиляпти”. Бир савол ўртага чиқади: ҳокимга чироқни ўчиришдан нима фойда? Имкон бўлса, одамларнинг электр таъминотини 24 соат қилиб қўйсак, гази ва ичимлик сувини яхшиласак, ўзимизга фойда эмасми?”\n“Ушбу лавозимда фаолият юритаётганимга кўп бўлмаган бўлса-да, тумандаги барча фаоллар ва тадбиркорлар билан учрашиб чиқдим. Бу учрашувларда кўриниб қолдики, асосий муаммо электр энергияси ва табиий газ таъминоти масаласи эканлиги маълум бўляпти”.\nНаманган вилоят ҳокимининг ваъдаси\nKun.uzга берган суҳбатлари давомида вилоят ҳокимлари қатор ваъдалар ҳам берди. Хусусан, Наманган вилоят ҳокими Хайрулло Бозоров энергия тақчиллигини назарда тутиб, бундай деди:\n“Бу масаланинг ечими, эртами-кечми, барибир топилади. Тўрақўрғон туманида қиймати 1 млрд 100 млн долларлик иссиқлик электр станцияси қурилиши бошланди. У 970 мегаваттгача электр қуввати ишлаб чиқариши мумкин. 2019 йилнинг Наврўз байрамига 450 мегаваттли босқичи, 2020 йилнинг бошларида тўлиқ ишга туширилиши режалаштирилган. Бу ИЭСнинг ишга туширилиши бутун водийнинг электрга бўлган таъминотини тўлиқ қоплаб бериши мумкин”.\nОзодлик тингловчисининг ҳокимнинг жавобларидан бирига саволи\nНаманган вилоятининг Чортоқ туманида яшайдиган Хамидиллонинг Озодликка айтишича, 31 май куни унинг уйида газ йўқ эди.\n“Газ йўқлигига анча бўлди. Бундан ташқари сувимиз ҳам йўқ. Сувни 1 км узоқликдаги водопроводдан ташиб ичаяпмиз. Ҳокимдан шуни сўраган бўлардим”, деди Хамидилло.\n“Ҳашар – элга ярашар”?\nKun.uz ўтказаётган суҳбатлардан ҳокимлар корпуси вакилларининг шахси, уларнинг дунёқараши, ҳаётий принциплари тўғрисида тасаввур ҳосил қилиш мумкин.\nМасалан, Наманган вилоят ҳокими Хайрулло Бозоров мухбирнинг аҳоли шикоятларига таяниб, мажбурий ҳашарлар тўғрисида берган саволига жавобан “Ҳашар – элга ярашар”, деди. Катта Фарғона канали қурилишини фикрига қувват қилиб келтирди.


БУЮКЛИК, БУНЁДКОРЛИК, УЛКАН САЛОҲИЯТ ИФОДАСИ | Хабарлар | Самарқанд вилояти ҳокимлиги\n– Кўпчилик дунёнинг етти мўъжизасини тилга олади, – дейди у сафар таассуротлари ҳақида гапирар экан. – Лекин ер юзида мўъжизалар жуда кўп. Самарқанддаги тарихий биноларни кўриб бунга яна бир бор амин бўлдим. Олисдан осмоннинг устуни каби кўринадиган миноралар ва гўё самонинг аксидек кўзга ташланадиган мовий гумбаз, бир қарашда нафис безак бўлиб кўринса-да, оламжаҳон маъно-мазмунга эга ҳикмат битилган ёзув, тош ёки ёғочга ишланган бетакрор санъат дурдоналари – буларнинг барчаси мўъжиза эмасми? Ахир, бу ўз-ўзидан эмас, инсон ақл-заковати, меҳнати билан бунёд этилган-ку! Бу инсон куч-қудратининг намоёни. Бу ўзбек халқининг бой маданияти, улуғвор тарихи, бунёдкорлик салоҳияти тимсоли…\nДарҳақиқат, Соҳибқирон Амир Темур буюк жаҳонгир, қудратли салтанат ҳукмдори сифатида бунёдкорлик ишларига алоҳида эътибор қаратгани, илм-фан, маданият, ҳунармандлик ривожига ҳомийлик қилгани тарихий манбаларда қайд этилган. Бу иншоотларнинг айримлари орадан олти аср ўтса-да, ўзининг кўрку салобати билан ҳамон инсониятни ҳайратга солиб, буюк Соҳибқироннинг бунёдкорлик фазилатларини эслатиб турибди.\nБуюклик – бунёдкорлик\n– Амир Темур ҳокимиятга келиши билан Мовароуннаҳр шаҳарсозлигида шу пайтгача учрамаган янгича услуб пайдо бўлган, – дейди тарих фанлари номзоди, археолог Амриддин Бердимуродов. – Яъни, шаҳарда нафақат мудофаа девори ва истеҳкомлари, балки йирик саройлар, боғлар, мадрасалар, ҳунармандлик марказлари қурилган. Бу иншоотлар шунчаки қурилмаган, ҳар томонлама мукаммал ишланган тарҳ асосида аниқ режа, мақсад билан маҳоратли меъмор усталар томонидан бунёд этилган. Соҳибқирон ҳар бир қурилиш олдидан машҳур меъмору усталар, олимлар билан кенгашиб, уларга ғоя берган ва шу ғоялар бўйича қуриладиган иншоотларнинг тарҳи яратилган. Тарҳ-режа ҳар томонлама муҳокамадан ўтиб, мукаммал ҳолга келтирилгач, қуриладиган иншоот учун шаҳарнинг нисбатан баландроқ, сел ва тошқинлар хавф солмайдиган қисмидан ер танланган. Ўз навбатида, тупроқ таркиби, зичлиги, ер ости сувларининг сатҳи, шамолнинг доимий йўналиши каби омиллар ҳам ҳисобга олинган. Танланган майдондаги сизот сувларини қочириш учун махсус ер ости ариқлари қазилган. Шундан сўнг пойдевор учун ҳандақлар қазилиб, сувга тўлдирилган ва шиббаланган.\nОлимлар Амир Темур даврида барпо қилинган улуғвор меъморий иншоотларнинг пойдевори чуқурлиги ҳақида турли фикрлар билдирганлар. Масалан, Самарқанддаги Амир Темур жомеъ масжиди (ҳозир Бибихоним масжиди деб юритилади) нинг пойдевори ўрганилганида, унинг баландлиги 6-7 метр бўлгани ва Чўпонота тепаликларидан келтирилган махсус тошлардан фойдаланилгани аниқланди.\nИншоотларнинг гумбази, ички ва ташқи деворлари сиртини мовий рангли кошинлар ва мозаикалар билан қоплаш усули Амир Темур давридан бошлангани тарихий манбалар орқали исботланган далил. Деворий рангтасвир санъатининг XIV-XV асрларда қайта тиклангани ҳам Соҳибқирон бунёдкорлик ишлари билан бевосита боғлиқ.\nМаълумки, сарой деворларига сурат чизиш анъанаси Самарқандда VII-VIII асрларда кенг тарқалган. Буни 1965 йилда Афросиёб тепаликларидаги археологик қазишма ишлари чоғида топилган ҳукмдор Вархуман саройи деворларига чизилган жанг тасвирлари, элчилар қабули, тўй маросими суратлари ҳам исботлайди. Амир Темур даврида Самарқандда барпо этилган боғ-саройларнинг деворларида ҳам буюк жаҳонгирнинг Дашти Қипчоқ, Эрон ва Ҳиндистондаги жанглари саҳналари, байрамлар, базмлар, элчиларни қабул қилиш маросимлари моҳирона ишланган. Бу Амир Темур ва темурийлар даврида Самарқандда гуркираб ривожланган шаҳарсозлик, меъморчилик, санъат ва маданият учун андоза четдан эмас, айнан Самарқанднинг ўтмишидан олинганлигини англатади.\nҲеч шубҳасиз, буюк жаҳонгир Самарқандда турли босқинлар туфайли вайрон бўлган қадимий меъморчилик, санъат, маданият ва ҳунармандликни қайта тиклаб, уларга янгича жило ва кўрк берган.\nСоҳибқирон Самарқанд ва унинг атрофида йирик бино ва иншоотлар билан бирга, ўндан ортиқ гўзал ва бетакрор боғлар яратганки, бу тарихий манбаларда “Амир Темур боғлари” номи билан келтирилади. Хусусан, Боғи Нақши жаҳон, Боғи Беҳишт, Амирзода Шоҳруҳ боғи, Давлатобод, Боғи Баланд, Боғи Дилкушо, Боғи Булду, Боғи Жаҳоннамо, Боғи Навнинг яратилиши, ўзига хос архитектураси ва бу масканларда ўтказилган тадбирлар, тантанали қабул маросимлари ҳақида кўплаб маълумотлар баён этилган.\n– Минтақамиз халқларига қадимдан маълум бўлган боғлар оройиши амалиёти мўғуллар истилоси даврида тамоман тўхтаб қолган ва деярли унут бўлган, – дейди Самарқанд давлат архитектура-қурилиш институти профессори, архитектура фанлари доктори Ахтам Ўролов. – Амир Темур бу нодир амалиётни нафақат янгидан ривожлантирган, балки уни боғ истироҳатчилик ва боғлар оройиши санъати даражасига кўтарган. Темур шаҳар ичи майдонларидаги мўъжаз боғлар билан чекланмасдан, шаҳар атрофидаги хушманзара жойларда катта истироҳат боғлари барпо этган ва уларда турли гўзал оройиш ва боғ зийнатларини авж олдирган.\nБу даврда “Чорбоғ” услуби янгича маъно касб этиб, қўрғонча ичига ёнма-ён жойлаштирилган тўртта мўъжаз боғдан эмас, балки дунёнинг рамзий маънодаги тўрт тарафига кетган жаннат ариқлари бўйлаб ташкил этилган кўп қисмли истироҳат боғ-саройларни ўз ичига олган. Боғнинг таркибий қисмлари – чорчаман, хиёбон, ҳовуз-фавворалар, сарой ва кўшклар, боғлардаги шийпонлар ва уларнинг жойлашиши ернинг паст-баландлигига, ариқлар йўналишига қараб белгиланган. Боғ таркибида мевазор ва узумзорлар, ўт-ўланлар, нафис ҳайвонот оламига кенг ўрин берилган.\nБоғлар тақрибий шакллантирилмасдан, пухта ўйланган ва Амир Темурнинг меъмору боғбонлар билан тузган тарҳ-режалари асосида яратилган. Унда зироатчилик маданияти, дарахт ва буталар, гул экиш, боғ қурилишларига оройиш бериш, айниқса, фавворалар, сарой ва кўшклар барпо этиш ишларига алоҳида эътибор қаратилган. Боғлардаги ўсимликлар тури ва навларини танлаш, бир-биридан кейин очиладиган мавсумий гуллар, манзарали ва мевали дарахтларни аралаш экиш, хуллас, ландшафт меъморчилиги ва меъморий муҳит орасталиги ҳисобга олинган. Демак, айтиш мумкинки, бугун боғ ва шаҳарсозликнинг муҳим таркибий қисмига айланган ландшафт дизайнининг илк кўринишлари Соҳибқирон яратган боғларда кенг қўлланилган.\nАмир Темур ва темурийлар бунёд этган боғлар орасида қўриқхоналар тарзида шакллантирилганлари ҳам бўлган. Бу боғлар истироҳат ва дам олиш, мевазор ва қўриқхона, улуғ меҳмонлар ва элчиларни қабул қилиш маросимлари, олимлар, уламо ва шеърият намояндалари билан суҳбатлар, халқ сайиллари ва тантаналар ўтказишга мўлжалланганига қараб бир-биридан фарқ қилган.\nЭътиборли жиҳати шундаки, Амир Темур бундай бунёдкорлик ишларини нафақат Самарқанд, Кеш ва бошқа ҳудудларда, балки ўзга юртларда ҳам олиб борган. Унинг нигоҳи, меҳри тушган, таъмир ва маъмурчиликка муҳтож бўлган ерлар Темур ҳиммати ва эътиборидан четда қолмаган.\nТарихдан сабоқ... Бугундан ғурурланиш...\nҲар бир халқ, миллатнинг ўз тарихи, маданияти бор. Агар бу тарих қанчалик қадимий, маданият бой бўлса ва буни ўша халқ билса, ҳис қилса, миллатнинг бугуни фаровон, истиқболи порлоқ бўлади. Яқин ўтмишда бизни аждодларимизни англаш, улар билан фахрланишдан мосуво қилишга, тарихимизни сохталаштиришга, бошқача айтганда, ўзлигимиздан айиришга уринишлар бўлди.\nПрезидентимизнинг қатъияти ва жасорати туфайли эришилган мустақиллик йилларида тарихий ҳақиқатни қарор топтириш, халқимизнинг букилган қаддини тиклашга киришилди. Айни шу қадамлар бизни кўплаб буюк аждодларимиз қатори Амир Темур сари яқинлаштирди.\nДавлатимиз раҳбари ташаббуси билан 1994 йилда – буюк олим Мирзо Улуғбекнинг 600 йиллиги кенг нишонланди. Орадан икки йил ўтиб Амир Темур таваллудининг 660 йиллиги халқаро миқёсда катта тантана қилинди. Буюк жаҳонгир ва темурийлар номи билан боғлиқ тарихий маданий иншоотлар обод этилди. Орадан олти аср ўтиб, юртимизда яна кенг кўламли бунёдкорлик ишлари амалга оширилди.\n– Президентимизнинг алоҳида эътибори туфайли мустақилликнинг дастлабки йилларидан Самарқанд шаҳридаги тарихий обидалар, муқаддас қадамжоларни обод этишга киришилди, – дейди Маданий мерос объектларини муҳофаза қилиш ва улардан фойдаланиш илмий-ишлаб чиқариш бош бошқармасининг Самарқанд ва Жиззах вилоятлари бўйича минтақалараро давлат инспекцияси бошлиғи Майсара Набираева. – Соҳибқирон бобомиз ва унинг авлодлари томонидан бунёд этилган Амир Темур мақбараси, Бибихоним масжиди, Шоҳи Зинда ёдгорлик мажмуаси, Мирзо Улуғбек мадрасаси, Руҳобод мақбараси ва яна кўплаб обидалар таъмирланди. Бу иншоотлар атрофида собиқ тузум даврида атайлаб уларни кўздан пана қилиш, яшириш мақсадида қурилган турли бинолар бошқа жойларга кўчирилди. Амир Темур боғлари сингари кўркам боғ ва хиёбонлар ташкил этилди. Бу жараёнда халқаро меъёрлар, ЮНЕСКОнинг маданий мерос объектларини асрашга оид талабларига қатъий риоя этилди. Таъмирлаш жараёнларида замонавий қурилиш материалларидан эмас, имкон қадар, ўтмишда қўлланилган табиий ашёлардан фойдаланилди ва бу юмушни маҳаллий уста ва ҳунармандларимиз амалга оширди. Ушбу йўналишдаги ишлар ҳам изчил давом эттирилмоқда. Чунки археолог ва тарихчи олимларимиз томонидан Самарқанд шаҳри ва унинг атрофида Амир Темур ва темурийлар даври билан боғлиқ кўплаб иншоотлар аниқланган.\nҚадимий шаҳар деворлари, дарвозалари қолдиқлари топилган. Уларни асраб-авайлаш, дунё аҳлига кўрсатиш ва келгуси авлодларга етказиш муҳим вазифалардан ҳисобланади.\n…Самарқанддаги тарихий обидалар, кўркам боғ ва хиёбонлар бугун яна одамлар билан гавжум. Улар орасида юртимизнинг турли ҳудудларидан келган меҳмонлар, кўрганига қаноат қилмай, уни кадрга муҳрлашга шошаётган ажнабий сайёҳлар бисёр. Ҳар бир нигоҳда чексиз ҳайрат, ҳаяжон зоҳир. Шундай паллада Соҳибқирон бобомизнинг “Куч-қудратимизга шубҳа қилсангиз, биз қурган иморатларга боқинг” деган сўзлари атрофни тутгандек бўлади.\nКиритилган вақти: 20/02/2016 18:18. Кўрилганлиги: 1972\nМатериал манзили: https://samarkand.uz/press/news/buyuklik-bunyodkorlik-ulkan-salohiyat-ifodasi


14:31 / 27.03.2017 1247 pdf Ўқиш режими + -\nПайғамбармиз соллаллоҳу алайҳи васалламдан дўстлари Абу Бакр розияллоҳу анҳу сўрадилар: --Эй Аллоҳнинг Расули, соллаллоҳу алайҳи васаллам, сочингизни нима оқартирди?\n--«Худ», «Воқеа», «Амма ятасаъалун», «Изаш—шамсу куввирот» суралари,--жавоб бердилар Муҳаммад соллаллоҳу алайҳи васаллам.\nУстоз, сизнинг соқолингизни нима оқартирди?!\nҲадис Қудсий: Аллоҳу таоло айтди: « Оқлиқ менинг нурим, Мен сочу—соқоли оқарган бандамга азоб беришдан ҳаё қиламан...».\nУстоз, соқолингизни нима оқартирди?!\nОтамнинг соқоли оқарди, парво қилмадим; табиийлик деб ўйладим. Ўзимнинг соқолим оқарди, парво қилмадим; табиийлик деб ўйладим. Аммо сизнинг соқолингиз оқарганига кўзим тушиб чидай олмадим:\n--Устоз, соқолингизни нима оқартирди?!\nБиламан, Аллоҳнинг сизга аталган фазл –марҳаматлари кўп;--Сиз айтаётган сўзлар гўзалликга асосланган ҳаёт булоғи, сиз юрган йўллар покликнинг, ободликнинг боғ–роғлари, аммо сиз икки олам Сарвари соллаллоҳу алайҳи васаллам каби:\n---Ҳаммаси Аллоҳдан, мен Аллоҳнинг бандасиман холос, дейдиган камтарин зотсиз.\nМен Сизга озор етмадимикин, касал бўлганингиз йўқми, нодонларнинг жаҳолати қалбингизга азият етказмадимикин деб ўйладим. Ногоҳ қўрқиб кетдим. Дунёвий ҳаёт давомли ва гўзал бўлишлиги учун, охират экинзори бўлмиш ушбу дунё ҳаётини яхшилик ва поклик, меҳр ва муҳаббат билан обод этмоқ шартлигини айтасиз. Яхшилик ва Муҳаббат тимсоли Сизсиз, назаримда уларнинг соқоли оқардими?!\nҲа, гўёки Яхшилик ва Муҳаббат Аллоҳ таолонинг нурига буркангандай, янада гўзалроқ бўлиб, мазмун ва маънода юксакроқ аҳамиятга эга бўлаётгандай!\nҲар бир гўзаллик Аллоҳдан. Аллоҳ таоло ўзининг суюкли бандаларига яхшиликларини, неъматларини раво кўрувчи меҳрибон зот. Аллоҳнинг нури сизга муборак бўлсин! Меҳрибон Аллоҳ таолодан илтижо қилиб сўраймиз, умрингизга узоқ йилларни зиёда айлаб, биз шогирдларингиз бахтига соғу—омон сақласин! Омин йа Роббал оламийн!\n20:00 / 02 май 2795\nНега сўзимизнинг таъсири йўқ?!\n14:32 / 27.03.2017 1132\nРасулуллоҳ с.а.в қайтарганлар\nБисмиллаҳир роҳманир роҳиймБарча оламларнинг Рабби ва Парвардигори Аллоҳ таолога беҳисоб ҳамду санолар бўлсин. Фахри Коинот ndash Пайғамбаримиз Муҳаммад давоми...\n1502 09:39 / 22.03.2017\n1146 21:18 / 21.04.2017\nДенгиз кўпигидек кўп гуноҳларнинг кечирилишига сабаб бўладиган амаллар\nАбу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи васаллам шундай деб марҳамат қилдилар Кимки ҳар бир фарз намоз орқасидан Аллоҳга 33 давоми...\n1675 10:20 / 27.03.2017\n4685 14:07 / 15.03.2017